Jokan dovodi Šćepovića za 2.000.000 evra! | BN\nJokan dovodi Šćepovića za 2.000.000 evra!\nSrpski napadač je u teškoj situaciji u Seltiku i transfer je najbolje rešenje.\nFudbal 22.08.2015 | 15:00\nProšlog leta je Stefan Šćepović u samom finišu prelaznog roka prešao u Seltik kao veliko pojačanje, a samo godinu dana kasnije bi pred samo zatvaranje fudbalske pijace opet mogao da promeni klub.\nVeć danima se spekuliše o mogućem povrtaku Šćepovića u Španiju gde ga žele Sporting, Hetafe i Valjadolid, ali najnovija evst sa Ostrva glasi da je stariji od braće Šćepović najbliži povratku u Izrael. Slaviša Jokanović želi da dovede srpskog napadača u Makabi iz Tel Aviva i spreman je da za tu operaciju izdvoji 2.000.000 evra, otkrivaju škotski mediji. S obzirom da je Seltik platio Srbina prošlog leta pola miliona više, ali da je Šćepović poptuno van forme, Škoti bi radi pristali da njegovom prodajom u Makabi izvuku četiri petine onog što su uložili.\nJokanović sa Makabijem juri plasman u Ligu šampiona i na dobrom je putu da to ostvari posle velikog remija u Bazelu u prvom meču plej-ofa. Međutim, čak i ako ispadne od švajcarskog šampiona u revanšu, opcija o dovođenju Šćepovića ne otpada i srpski napadač bi stigao kao pojačanje za Ligu Evrope.\nKljučni čovek za pregovore je Martin Bejn, sirektor Makabija, koji je istu funkciju pre nekoliko godina obavljao u Glazgov Rendžersima, a novac nije problem za izraelskog šampiona koji je u vlasništvu bogatog kandaksog biznismena Miča Goldhara.\nPodsetimo da Stefan Šćepović ima iskustvo igranja u Izraelu gde je branio boje Hapoela iz Akre i Ašdoda.


Centralna izborna komisija (CIK) odložila je lokalne izbore u Bosni i Hercegovini za 15. novembar, jer novac za održavanje izbora nije osiguran, rečeno je u subotu, 23. maja, na konferenciji za novinare.\n"S obzirom da sredstva nisu obezbjeđena bili smo prinuđeni primjeniti odredbe (14/12) Izbornog zakona Bosne i Hercegovine prema kojem je CIK ovlašten donijeti odluku o odgađanju izbora", rekla je novinarima predsjednica Komisije Vanja Bjelica - Prutina.\nPrema Izbornom zakonu, ukoliko se izbori odgađaju, kako je objasila Bjelica-Prutina, oni moraju biti održani u narednih trideset dana.\nKako taj rok pada u srijedu, 4. novembra, a izbori se održavaju nedjeljom na koju pada vjerski praznik, pomjeraju se za 15. novembar."Prvi put se desilo da su izbori u BiH odgođeni", rekao je za Radio Slobodna Evropa (RSE) Vehid Šehić, bivši član Centralne izborne komisije i predsjednik Strateškog odbora Koalicije "Pod lupom", koja prati izborne procese u BiH.\nŠta predviđa Izborni zakon\n"Izbornim zakonom nije jasno predviđeno odgađanje cjelokupnih izbora kao što je ovaj sad slučaj", napominje Šehić.\n"Izbornim zakonom je predviđeno da se izbori mogu odgoditi ukoliko se na određenom izbornom mjestu ili izbornoj jedinici nije moguće provesti izbore na dan kad su redovni izbori. U zakonu jasno stoji da može, s tim da se ti odgođeni izbori moraju obaviti sedam dana najranije, a najkasnije mjesec dana nakon dana redovnih izbora", kaže Šehić i dodaje da mu nije jasan datum 15. novembar, jer, kaže on, CIK je mogao organizovati izbore i prije nego što istekne mjesec dana.


Početak online kursa za pravne profesionalce u Bosni i Hercegovini, JUFREX II BiH i HELP\nPrvi online kurs za pravne profesionalce o slobodi izražavanje, koji će mentorski voditi ekspertica Vijeća Evrope i sutkinja Vrhovnog suda Federacije BiH, Svjetlana Milišić Veličkovski, dostupan je online za 15 prijavljenih učesnika i učesnica, sudija i sutkinja te tužilaca i tužiteljica iz cijele Bosne i Hercegovine.\nPočetak implementacije ovog kursa koji je prilagođen bosanskohercegovačkom pravnom kontekstu u okviru zajedničkog projekta Evropske unije i Vijeća Evrope „Sloboda izražavanja i sloboda medija u Jugoistočnoj Evropi (JUFREX)“, oficijelno je najavljen 20.09.2021. prilikom online događaja na kojem su sudionici dobili potrebne informacije o tehničkim aspektima obuke online i upoznali se sa HELP programom Vijeća Evrope, u okviru kojeg se nude besplatni online kursevi za pravne profesionalce o standardima zaštite ljudskih prava.\nOnline kurs o slobodi izražavanja namjenjen je tome da pomogne relevantnim stručnjacima, kako bi dobili sveobuhvatan pregled Evropskih standarda koji se tiču slobode izražavanja, kao i domaće sudske prakse, kako bi uspješnije i dosljedno primjenjivali član 10. EKLJP u svom radu.\nIdeja je da ovi onlione kursevi za pravne stručnjake u oblasti slobode izražavanja ostanu dio redovnog programa Centara za edukaciju sudija i tužilaca iz oba entiteta i nakon završetka projekta, i kao takvi budu na raspolaganju kao stalni resurs za dodatno usavršavanje pravnih stručnjaka koji se u svom radu susreću sa zaštitom prava na slobodu izražavanja i slobodu medija.\nOvaj događaj je organiziran pod okriljem zajedničkog programa Evropske unije i Vijeća Evrope „Horizontal Facility za Zapadni Balkan i Tursku 2019.-2022.“, u sklopu projekta „Sloboda izražavanja i sloboda medija u Jugoistočnoj Evropi (JUFREX)“, u saradnji sa Centrom za edukaciju sudija i tužilaca Federacije Bosne i Hercegovine.\n„Tekst preuzet sa stranice Vijeća Evrope“.


Izbori iskušenje za Agenciju za borbu protiv korupcije – Nadlanu.com\nObjavljeno 9. jan 2012. / 09:01:00\nKos je u intervjuu za izdanje lista “Danas” od ponedeljka ocenio da je korupcija u Srbiji sistemska i ukazao da će borba protiv nje biti jedan od najznačajnijih kriterijuma za ulazak u Evropsku uniju.\n“Tokom predstojećih izbora Agencija će biti na velikim iskušenjima u primeni novog Zakona o finansiranju političkih aktivnosti i biću tu da joj pomognem”, rekao je Kos povodom svog angažmana u Agenciji za borbu protiv korupcije.\nUz ocenu da u Srbiji postoji sistemska korupcija, Kos je naveo da je “ona je vidljiva u skoro svakom segmentu društva”.\n“Zbog toga su potrebna sistemska rešenja, koja ne mogu da daju policija, sudovi i tužilaštvo koji se bave samo najvidljivijim znakovima. Sistemsko rešenje znači eliminisanje uslova i uzroka koji dovode do korupcije”, rekao je on.\nKos je rekao da je “borba protiv korupcije jedan od najznačajnijih kriterijuma za ulazak u EU” i da “Srbija mora da čini sve da ne bi bilo ni najmanjeg razloga za usporavanje ili čak kočenje njenog ulaska u Uniju”.\nagencija za borbu protiv korupcijeizborikorupcija


SK ASI-MUR / СК АСИ-МУР / CS IAS-AIT / UC ASI-IWA : Plavski Bor\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 25 of Jan, 2021 [09:28 UTC]\nU plavskom "Boru" radnici pred štrajkom\nOko 30 radnika plavskog "Bora"sastalo se sa predsjednikom Sindikata Goranom Ćulafićem pošto su prodajom firme ostali bez posla, a socijalni program koji je trebalo da se pozabavi ovim pitanjem i ne postoji.\nNaime, prodajom ovog preduzeća po ugovoru štetnom za radnike problemi su se usložnili tako da radnici od sjutra najavljuju štrajk. Zaposleni u ovom preduzeću uložiće prigovor kod stečajnog sudije u Bijelom Polju. Radnici koji već više od 30 godina rade u ovoj firmi, Milun Lutovac, Hakija Markišić, Dara Rajković, za ukupno stanje okrivljuju stečajnog upravnika Adema Miljuša, izvršnog direktora Amira Šahmarovića, upravnika pogona Hakija Jasavića i predsjednika Sindikalne organizacije Sveta Rajkovića. Oni su, kako kaže Milan Labović, bivši tehničar i poslovođa, ovu firmu oštetili za više od 200.000 eura.\n- Upravnik pogona Jasavić je od prije dvije godine od kada je zasnovao radni odnos u ovoj firmi sam zaduživao i otpremao dasku. Izvršni direktor Šahmanović je prodao stovarište za 150.000 eura a po isplati od 120.000 eura napravio ugovor o prenosu. Poslije toga dobio je još 20.000 eura, a za polovinu para se ni dan danas ne zna gdje su - kaže Labović.\nPredsjednik OSP Ćulafić na sve ovo kaže kako je sa ovim problemom radnika i kupoprodajom firme po inače spornom ugovoru upoznao stečajnog sudiju. On je, kako kaže, spreman da zajedno sa radnicima učestvuje u ostvarivanju njihovih prava.\nNapravio: Hal 9000 zadnja izmena: Utorak 28. June 2005. [01:56:08 UTC] od nik\n[ Vreme izvršavanja: 0.09 sekundi ] [ Korišćena memorija: 3.89MB ] [ 78 upita baze podataka ] [ GZIP Disabled ] [ Opterećenje servera: 0.44 ]


Uragan, čiji su udari i do 235 kilometara na sat, prekinuo je sve komunikacijeEPA-EFE\nTropski uragan Harold već drugi dan bjesni nad južnopacifičkom ostrvskom zemljom Vanuatu, skidajući krovove i čupajući kablove.\nNevrijeme nastavlja ka Fidžiju, ali se očekuje da će do tamo vjetar i kiša oslabiti, prenosi Tanjug.\nUragan, čiji su udari i do 235 kilometara na sat, prekinuo je sve komunikacije na ostrvu tokom noći, saopštio je državni biro za vanredno stanje i hidrometeorologiju Vanuatua.\nNastavlja ka Fidžiju\nNajveću štetu uragan je načiono u Luganvilleu, drugom gradu po veličini, u kojem živi 16.000 stanovnika, na ostrvu Espiritu Santu.\nVjetar je oborio drveće, a Nacionalna kancelarija za upravljanje katastrofama saopštila je da će, nakon što se uragan udalji, biti porocijenjena šteta koju je načinilo nevrijeme.\nKoalicija arapskih zemalja koje predvodi Saudijska Arabija izvela je u Jemenu najmanje 50 zračnih napada, tvrdi Anadolija.\nPobunjenički pokret Husi saopštio je da su prosaudijski koalicioni bombarderi izveli napade na području šest jemenskih provincija i to Sade, Amrana, Jevfa i Hajjaha na sjeveru te Al Bayda i Mariba na jugu zemlje.\nKoalicione snage do sada nisu komentarisale taj slučaj.\nGeneralni sekretar Ujedinjenih nacija Antonio Guterres nedavno je pozvao na hitnu uspostavu primirja u cijelom svijetu kako bi se spriječilo širenje korona virusa.\nHusi pozdravili ideju o primirju\nSnage odane međunarodno priznatoj vladi Jemena i pokret Husi, odnosno suprotstavljene snage u Jemenu, pozdravile su tu Guterresovu ideju.\nJemen je poprište sukoba i nasilja od 2014. godine, kad je pobunjenički pokret Husi preuzeo kontrolu u većem dijelu zemlje, uključujući glavni grad Sanu.\nKonflikt je eskalirao godinu kasnije kad su Saudijska Arabija i njeni arapski saveznici počeli izvoditi zračne napade na položaje pobunjenika Husa.\nČelnik palestinskog pokreta Islamski džihad pozvao je vlasti Izraela da u jeku borbe protiv širenja korona virusa ukinu višegodišnju blokadu Gaze, javlja Anadolija.\nGeneralni sekretar pokreta Zaid Nakhia upozorio je da Izrael mora izabrati da li će ukinuti blokadu Gaze i osloboditi palestinske zatvorenike ili će se pak suočiti s pogubnim posljedicama pandemije bolesti COVID-19.\nOštriji stav prema izraelskim vlastima\nPozvao je također i palestinske vlasti za zauzmu oštriji stav prema izraelskim vlastima koje blokadom Gaze čine život nemogućim, a posebno u jeku pandemije.\nIzrael pod blokadom drži Gazu još od 2006. godine, a riječ je o palestinskoj enklavi sa najmanje dva miliona stanovnika.\nSnage međunarodno priznate Vlade nacionalnog jedinstva Libije srušile su teretni avion koji je prevozio oružje i municiju za nelegitimne snage sa istoka libije koje predvodi Khalifa Haftar.\nGlasnogovornik libijske vojske Mohammed Kanunu saopćio je da je avion pogođen neposredno prije planiranog slijetanja na pistu u provinciji Tarhuna, južno od Tripolija.\nOn nije otkrio više informacija o tom slučaju, prenosi Anadolija.\nHaftarove snage od aprila prošle godine izvode napade na Tripoli, a do sada je u sukobima u glavnom gradu Libije poginulo više od hiljadu i ranjeno 5.500 ljudi.\nSnage Vlade nacionalnog jedinstva su prošle sedmice pokrenule operaciju odbrane Tripolija pod nazivom "Oluja mira", a u petak su srušile tri borbena aviona Haftarovih snaga.\n"Na pad cijena uglavnom utječu faktori potražnje, a ne ponude, a faktori potražnje pod utjecajem su sve lošije ekonomske perspektive", izjavio je Abdolreza Abbassian, viši ekonomist u FAO-u, prenosi Tanjug.\n"Cijene nafte više su nego prepolovljene tokom prošlog mjeseca, što se uveliko odrazilo na proizvođače biogoriva (skuplje nego nafta), koji su važan resurs potražnje na tržištima šećera i biljnih ulja", objašnjava Peter Toenes, analitičar FAO-a.\nVlada nacionalnog jedinstva (GNA) sa sjedištem u Tripoliju nastavila je operaciju “Mirovna oluja” protiv milicije odane odmetnutom libijskom generalu Khalifi Haftaru, javlja Anadolu Agency (AA).\nZvanični izvor rekao je u petak da su oborena tri ratna aviona koji su pripadali Haftarovoj miliciji, dok je od početka operacije uništeno i nekoliko vojnih vozila i zaplijenjena municija.\nGNA je 27. marta pokrenula operaciju “Mirovna oluja” kao odgovor na napade Haftarove milicije. Snage GNA-a ciljale su skladišta municije i naoružana vozila koja pripadaju miliciji u gradu Sirte, na sjeveroistoku Libije.\nZračna luka Mitiga bila je redovna meta Haftarovih snaga, koje su prekršile i humanitarni prekid vatre 21. marta, uveden zbog koronavirusa.\nČak polovina svjetskih aviona je parkirano, a iskorišteni kapacitet kojeg avioprijevoznici nude pao je za 80 posto što znači da će industriji avioprijevoza trebati godine za oporavak, piše Guardian.\nKompanije kao što su United Airlines Holdings Inc i Air New Zealand saopćile su da će nakon pandemije biti značajno "smanjene", dok se za druge slične firme ne može reći ni da će uopće opstati pandemiju koronavirusa.\nStručnjaci kao što je Olivier Ponti smatraju da će, jednom kada pandemija prođe, biti jako teško vratiti se na nivo koji je postojao u decembru 2019. godine.\n"Mnogi avioni će postati beskorisni, a kompanije će morati snižavati cijene kako bi namamili rast potražnje", rekao je Ponti.\nMeđutim, najuplašenije i najkrhkije zajednice u SAD-u su uvijek činili ljudi tamnije puti. Mi mnogo patimo zbog bolesti Covid-19 i nastavit ćemo tako zbog načina na koji se administracija Donalda Trumpa do sada nosi sa ovom krizom. Prošlog mjeseca je predsjednik SAD-a nazvao odgovor demokrata i medija "prevarom" na predizbornom skupu u Južnoj Karolini, insistirajući na stavu da demokrate "politiziraju" ozbiljnost virusa kao napad na njegovo vođstvo. Trump je, također, nadzirao rasformiravanje jedinice za pandemiju u Nacionalnom vijeću sigurnosti 2018. godine. Ovaj je postupak, zajedno s njegovim konstantnim poricanjem korona virusa kao velikog problema, spriječio ključno djelovanje da se zaustavi širenje virusa u ovom obimu.\nOno što se dogodilo u sedmicama nakon njegove tvrdnje karakteristično je za napuknuti kapitalistički sistem opterećen rasizmom i kaznom za neprivilegirane. Kada su kineski korijeni korona virusa postali šire poznati, on je brzo iskorišten da se stigmatiziraju Amerikanci azijskog porijekla. Trump je javno govorio o ovoj bolesti kao o "stranom" ili "kineskom virusu". Njegovi rasistički komentari su imali prijeteće posljedice, uključujući porast broja nasilnih incidenata protiv azijskih zajednica i diskriminaciju protiv Azijata u školama. Ovaj tip ksenofobije je u središtu Trumpovih imigracionih i putničkih politika tokom njegovog mandata u Bijeloj kući.\nSiromašni su 'bliži' zarazi od virusa\nCandace McDuffie (Al Jazeera)


Istupanje ministra Dačića na Prvoj plenarnoj sesiji 21. Ministarskog saveta OEBS u Bazelu\nPrvi potpredsednik Vlade i ministar spoljnih poslova Republike Srbije Ivica Dačić istakao je u govoru na Prvoj plenarnoj sesiji 21. Ministarskog saveta OEBS u Bazelu da je ukrajinska kriza ozbiljno podsećanje na hitnu potrebu zajedničke akcije i pristupa zasnovanog na dijalogu u okviru OEBS. Ministar je iskoristio priliku da čestita celokupnom timu švajcarskog predsedavanja na posvećenosti, profesionalnosti i rukovođenju tokom celog mandata u ovoj godini, dodavši da je Srbija spremna da, kao budući predsedavajući, predano radi na unapređenju ukupnih ciljeva bezbednosti i saradnje među ljudima, zajednicama, narodima i državama učesnicima OEBS.\nIntegralnu verziju govora mozete procitati u nastavku.\nDozvolite mi da se najpre zahvalim našim domaćinima, posebno našem predsedavajućem predsedniku Burkhalteru, na gostoprimstvu i izvrsnoj organizaciji Ministarskog saveta u Bazelu. Kao što se očekivalo, Švajcarska je postavila visoke standarde u tom smislu i mi ćemo pokušati da sledimo njihov put iduće godine u Beogradu. Dozvolite mi takođe da čestitam celokupnom timu švajcarskog predsedavanja na posvećenosti, profesionalnosti i rukovođenju tokom celog mandata u ovoj godini. Visoko cenimo naše zajedničko angažovanje i dosadašnju blisku saradnju i nameravamo da nastavimo da se konsultujemo sa našim švajcarskim kolegama, čija iskustva stečena tokom ove godine će biti od velike koristi predstojećem srpskom predsedavanju.\nKada smo se kandidovali za konsekutivno predsedavanje OEBS-u pre tri godine, nismo mogli da predvidimo da će region OEBS-a 2014. godine biti suočen sa jednom od najvećih kriza od kraja hladnog rata. Ova kriza je već odnela previše života i naterala na hiljade ljudi da napuste svoje domove. Stanje u i oko Ukrajine i dalje predstavlja ozbiljnu pretnju za stabilnost regiona, ali utiče i na širi kontekst evropske i globalne bezbednosti. Od samog početka ove krize, Srbija se zalagala za njeno rešavanje mirnim sredstvima i izražavala podršku suverenitetu i teritorijalnom integritetu Ukrajine.\nNeuspeh u sprečavanju eskalacije ove krize ukazao je na neophodnost daleko intenzivnijeg političkog angažovanja država učesnica, posebno u našem radu na razvijanju efikasnih mehanizama za sprečavanje konflikata. U ovom trenutku važno je da svi pokažemo svest i odgovornost kako bi se sprečilo dalje pogoršanje situacije i ojačali sveukupni napori u pravcu mirnog rešenja koje se zasniva na dokumentima potpisanim u Minsku. S druge strane, odgovor OEBS-a u tako teškim okolnostima podvukao je činjenicu da Organizacija, ako ima na raspolaganju neophodnu političku volju, može da iskoristi svoje komparativne prednosti i efikasno doprinese rešavanju izazova koji proizilaze iz ove krize. Činjenica da je OEBS bio prva organizacija koja je odgovorila na krizu u Ukrajini uspostavljanjem Specijalne posmatračke misije potvrđuje značaj OEBS-a kao regionalnog bezbednosnog aranžmana na osnovu poglavlja VIII Povelje UN.\nU kontekstu implementacije Protokola i Memoranduma iz Minska, poštovanje dogovorenog prekida vatre i potpuno obustavljanje neprijateljstava predstavljaju ključne preduslove za smirivanje situacije i mirno rešavanje krize. Tri meseca posle njihovog potpisivanja, još je potrebno mnogo da se oni sprovedu u delo i pozivamo sve aktere da podrže aktivnosti Specijalne posmatračke misije predviđene ovim dokumentima, uključujući plan Specijalne posmatračke misije o monitoringu ukrajinsko-ruske granice. Nadamo se da će ova dva dokumenta označiti početak sveobuhvatnog mirovnog procesa, koji će osigurati kako bezbednost na terenu, tako i stvoranje uslove za inkluzivne političke procese unutar Ukrajine. Kao budući predsedavajući, nastavićemo da podržavamo rad svih izvršnih struktura OEBS-a u Ukrajini, posebno Specijalnu posmatračku misiju, koja ima ključnu ulogu u implementaciji ovih dokumenata. Visoko cenimo izuzetan rad Trilateralne kontakt grupe, kao i lični doprinos specijalnog predstavnika ambasadora Taljavini. Pozdravljamo i političke napore na visokom nivou, koji imaju za cilj postizanje mirnog rešenja i smatramo da je njihov nastavak ključan za obezbeđivanje snažnog političkog impulsa u tom pravcu.\nUkrajinska kriza je ozbiljno podsećanje na hitnu potrebu zajedničke akcije i pristupa zasnovanog na dijalogu u okviru OEBS-a. I pored postojećih izazova, i dalje postoje oblasti od zajedničkog interesa, koje maksimalno treba istražiti kako bi se stvorila klima za obnavljanje poverenja između država učesnica. Smatramo da proces Helsinki +40 i dalje pruža priliku za rešavanje ovih pitanja i pozdravljamo inicijativu predsednika Burkhaltera o osnivanju panela istaknutih ličnosti, radi davanja doprinosa ovom procesu. Rasprava o evropskoj bezbednosti i ulozi OEBS-a bi trebalo da obuhvati razmišljanja o aktuelnim zbivanjima i relevantna iskustva organizacije. Treba da izvlačimo pouke iz prošlih iskustava dok radimo na mirnom rešavanju ove krize, istovremeno nastojeći da rekonsolidujemo evropsku bezbednost kao zajednički projekat i jačamo ulogu i kapacitete OEBS-a za aktivno delovanje.\nSvi bi trebalo da prepoznamo potencijal da se postojeće krhko bezbednosno okruženje u mnogim delovima prostora OEBS-a transformiše u međusobno korisnu bezbednosnu zajednicu kojoj odavno težimo. To je dugoročan proces, ali neophodno je krenuti tim putem kroz potvrđivanje principa i jačanje mehanizama OEBS-a na način koji će sprečiti pojavu novih kriza i ublažiti efekte i posledice postojećih kriza. Period od Samita u Astani pokazao je da nije dovoljna samo reafirmacija ovih principa. Potrebno je da pređemo sa reči na dela. Inkorporiranje iskustava ovogodišnjeg i prethodnog angažovanja OEBS-a u efikasnija sredstva i strukturne aktivnosti ne samo da bi doprinelo sprečavanju ponavljanja kriza, već bi moglo i da ojača naša nastojanja za rešavanje zamrznutih konflikata. Pod uslovom da postoji dovoljno političke volje, korišćenje ovih mehanizama OEBS-a bi nam omogućilo da se bavimo fundamentalnim pitanjima ljudske bezbednosti čak i onda kada se ne mogu pomiriti, odnosno odmah razrešiti, stavovi o principima koji izgledaju suprotstavljeno. S tim u vezi, želim da naglasim važnost i korist omogućavanja prisustva i operacija OEBS-a na terenu.\nS obzirom na to da dolazimo iz regiona koji se još uvek suočava sa brojnim teškoćama, ali je rešen da gleda u budućnost, možemo da doprinesemo tim procesima svojim iskustvima sa Zapadnog Balkana, posebno kada se radi o pozitivnoj ulozi OEBS-a i saradnji sa drugim relevantnim međunarodnim organizacijama. Drago mi je da će danas doći do prenosa vlasništva u vezi sa aranžmanom o podregionalnoj kontroli naoružanja, kao i zbog napretka koji je ostvaren na političkom nivou između država članica povodom nekih drugih pitanja, kojima se takođe bavi naš specijalni predstavnik za Zapadni Balkan. Međutim, treba raditi i na ostvarivanju drugih ciljeva na Zapadnom Balkanu. Briselski sporazum od 19. aprila 2013. godine predstavljao je proboj u dijalogu između Beograda i Prištine uz posredovanje EU. Naša Vlada izrazila je jasnu odlučnost da nastavi konstruktivni dijalog sa Prištinom i da u potpunosti sprovodi postignute dogovore u cilju rešavanja ukupne situacije u još uvek osetljivom bezbednosnom okruženju. OEBS je, pre svega zahvaljujući statusno neutralnom pristupu u sprovođenju aktivnosti u skladu sa rezolucijom UN SB 1244, značajno doprineo poboljšanju situacije na terenu, ali je potrebno veće angažovanje za ostvarivanje dugoročnih ciljeva. Nastavićemo da podržavamo aktivnosti OEBS-a koje se sprovode na statusno neutralan način, s ciljem jačanja ljudske bezbednosti i unapređenja stabilnosti na KiM i u regionu.\nIduće godine navršiće se 70 godina od kraja Drugog svetskog rata i od potpisivanja i stupanja na snagu Povelje Ujedinjenih nacija, kao i 40 godina od donošenja Završnog akta iz Helsinkija. Treba uvek da imamo na umu da su ove organizacije i dokumenti, koji daju smernice njihovom radu i ponašanju država u međunarodnim odnosima, nastali kako bi se unapredio naš zajednički angažman, otklonili problemi i predrasude, gradilo poverenje, prevazišle linije podela i što je još značajnije, sprečile ljudske tragedije. Kao budući predsedavajući, a u skladu sa opredeljenjem Srbije da postane dugoročno pozitivan faktor koji doprinosi evropskoj bezbednosti, spremni smo da zajedno radimo na unapređenju ukupnih ciljeva bezbednosti i saradnje među ljudima, zajednicama, narodima i državama učesnicima OEBS-a, kao i sa našim partnerima.\nS nestrpljenjem očekujem detaljniji razgovor sa vama i vašim predstavnicima o prioritetima i aktivnostima srpskog predsedavanja u Beču, u januaru iduće godine.\nHvala, gospodine predsedavajući."


RTCG - Radio Televizija Crne Gore - Nacionalni javni servis :: Muzika :: VIDEO: Istorija muzike u četiri minuta\nPETERAC 17. 04. 2013. 10:58 >> 11:00 0\nVIDEO: Istorija muzike u četiri minuta\nPreskačući iz vijeka u vijek,od Betovena do Rijane, sastav “Pentatoniks” svoj čas muzičke istorije započinje u 11. vijeku. Nižu se zanimljive obrade čuvenih klasika, da bi zaplovili u dvadeseti vijek i popularnu muziku.\nKako kažu na kraju zapisa, video od četiri i po minuta, predstavlja isključivo njihovo viđenje onoga što treba da se nađe u istoriji muzike, uz izvinjenje svima onima za čije favorite, zbog kratkog trajanja snimka, nije bilo mjesta.\nPjevači koji čine "Pentatoniks" su Kirsti Maldonado, Mič Grasi, Skot Hojing, Avi Kaplan i Kevin Olusola, a iza sebe već imaju niz nastupa i nekoliko uspješnih videa koji su privukli pažnju publike na internetu.\nKako zvuči evolucija muzike prema “Pentatoniks-u” možete poslušati u nastavku:


Dan online - Sport: Čelsi želi Kutinja - 2020-04-05\nSport IZVJESTAN POVRATAK U ENGLESKU\nNova šansa - Felipe Kutinjo (Bajern M) - Foto: Foto: GETTY IMAGES Čelsi želi Kutinja\nStigao je u Liverpul kao veliko pojačanje ali skoro da ništa nije dao klubu sa Enfild Rouda. Odlazak u Barselonu opet je, ispostavilo se, bio krupan zalogaj za Felipe Kutinja koji se u ovoj sezoni nalazi na pozajmici u minhenskom Bajernu.\nPrema ugovoru dva kluba po isteku pozajmice prvak Bundeslige ima prioritet kupovine igrača - cijena za otkup Felipe Kutinja iznosi 120 miliona eura. Teško je ipak vjerovati da će na to Bajern pristati, posebno u aktuelnoj situaciji - pandemija koronavirusa prekinula je fudbalske šampionate a sigurno će uticati na vrijednost transfera u narednom periodu.\nZa sada londonska trojka Arsenal, Čelsi i Totenhem djeluju kao favoriti za dovođenje reprezentativca Brazila, ali i Lester je zainteresovan, makar na pozajmicu. Ipak, kako prenosi španski dnevnik As, Čelsi je prvi stupio u konkretnu akciju i u pregovore sa Barselonom.\nČelnika prvaka La Lige svjesni su da će morati da smanje finansijske zahtjeve i navodno su spremni da prodaju Kutinja Čelsiju za 80 miliona eura.


„Karavan zimnice” ovog vikenda na pijaci „Blok 44” | Beogradske vesti\n22 октобра, 2021 22 октобра, 2021\nManifestacija „Karavan zimnice” biće održana u subotu i nedelju, 23. i 24. oktobra, od 8 do 16 sati na pijaci „Blok 44”, saopšteno je iz JKP „Gradske pijace”.\nPoljoprivredni proizvođači iz cele Srbije predstaviće svoje slane i slatke specijalitete posetiocima koje očekuje bogat izbor ajvara, raznih slanih salata, kompota, sušenog voća, džemova, slatka, meda, vina, rakije, kao i mnogih drugih proizvoda za zimsku trpezu koji se mogu naći samo na beogradskim pijacama.\nJKP „Gradske pijace” organizacijom „Karavana zimnice” pokazuje da u svakom segmentu brine o potrebama savremenog potrošača, ali i da predstavlja značajnu kariku u lancu plasmana autentičnih domaćih proizvoda.\n„Pijačni karavani na beogradskim pijacama” organizuju se od 2015. godine na centralno-gradskim pijacama koje su u sistemu preduzeća, kako bi svi naši sugrađani imali mogućnost kupovine najkvalitetnijih proizvoda na pijaci u svom komšiluku.\nAlek Boldvin iz scenskog pištolja usmrtio direktorku fotografije\nPrevious post:Alek Boldvin iz scenskog pištolja usmrtio direktorku fotografije


Novina u Novom Sadu: Prijava za vrtić putem internet aplikacije - OVO su USLOVI | Najnovije vesti - Srbija danas\n16.04.2018. • 10:50 Srbija Danas\nNa ovaj način, roditelji će izbeći nepotrebne gužve i gubljenje vremena u čekanju u redovima\nOd narednog konkursa roditelji će moći da prijave decu za upis u Predškolsku ustanovu "Radosno detinjstvo", putem internet aplikacije.\nBudimo humani: Marini Kovačev (28) iz Bečeja hitno potrebno 16.000 evra za nastavak lečenja\nMiloš Vučević otvorio Evropski kup u paraglajdingu u Novom Sadu\n- Na inicijativu gradonačelnika Novog Sada, Miloša Vučevića, roditeljima će biti omogućeno da putem interneta, od svoje kuće, prijave decu za upis u vrtiće. Na ovaj način, roditelji će izbeći nepotrebne gužve i gubljenje vremena u čekanju u redovima, a neće plaćati ni razne takse koje su ranije morali. Aplikacija za popunjavanje putem interneta je jednostavna za korišćenje i podrazumeva unos samo elementarnih podataka, imena, prezimena deteta i roditelja i matični broj, a sve ostale potrebne podatke predškolska ustanova dobija automatski iz jedinstvene baze podataka. Na ovaj način smo maksimalno pojednostavili upis dece u novosadske vrtiće, a u isto vreme i onemogućili eventualne zloupotrebe sa falsifikovanom dokumentacijom pojedinih nesavesnih roditelja, koje smo imali u prošlosti – rekao je ovim povodom član Gradskog veća za obrazovanje mr Vladimir Jelić.\nKonkurs za upis dece u Predškolsku ustanovu "Radosno detinjstvo" Novi Sad za radnu 2018/2019. godinu koja počinje 1. septembra 2018. godine biće objavljen 22. aprila 2018. godine.\nRoditelji, odnosno drugi zakonski zastupnici deteta, prijave na Konkurs za upis dece mogu podneti elektronskim putem u roku od 15 dana od dana objavljivanja Konkursa (od 23.4 - 9.5.2018. godine). Korišćenjem elektronske usluge na internet sajtu, na osnovu unetih podataka, sistem eUprave automatski pribavlja podatke iz Matične knjige rođenih i Centralnog registra obaveznog socijalnog osiguranja, što olakšava prijavu na Konkurs, jer se sva potrebna dokumentacija pribavlja putem elektronske usluge, pa roditelji ne moraju da dolaze na pisarnicu Predškolske ustanove i obilaze druge ustanove. Prijava za upis deteta u Predškolsku ustanovu u radnoj 2018/2019. godini može se podneti putem elektronske usluge samo za dete koje nije iz društveno osetljive grupe (deca žrtava nasilja u porodici, deca sa smetnjama u psihofizičkom razvoju, deca iz porodica koje koriste neki oblik socijalne zaštite, i dr.) zato što se za dete iz društveno osetljivih grupa Predškolskoj ustanovi mora dostaviti dokumentacija kojom se dokazuje navedeno.\nRoditelji koji ne žele da koriste internet, prijave na Konkurs za upis dece, sa potrebnom dokumentacijom, podnose Predškolskoj ustanovi "Radosno detinjstvo" Novi Sad, u roku od 15 dana od dana objavljivanja Konkursa (od 23.4 - 9.5.2018. godine) u Ulici Pavla Simića broj 9, na pisarnici Predškolske ustanove, i to: ponedeljkom, utorkom, četvrtkom i petkom od 8.00-14.00 časova, a sredom od 8.00-17.00 časova.\nPrijavu na Konkurs je potrebno podneti i za decu sa liste čekanja.Više informacija i tehničkih detalja o elektronskom upisu biće blagovremeno objavljeno na sajtu grada i Predškolske ustanove "Radosno detinjstvo".\nGradonačelnik Severne Kosovske Mitrovice posetio Novi Sad\nGradonačelnik Novog Sada POČISTIO: Najuže rukovodstvo JGSP "Novi Sad" podnelo ostavku\nGRADONAČELNIK NOVOG SADA ČESTITAO USKRS: Neka se u naše domove useli duh sloge, solidarnosti i razumevanja\nTagovi: Novi Sad, vrtić, Miloš Vučević, predškolska ustanova, Vladimir Jelić, Radosno detinjstvo


Batelja je tokom svečanosti u Sisku pokušao da umanji ulogu i požrtvovanost Dijane Budisavljević, koja je zaslužna za spasavanje više od 12.000 dece, rekavši da je u tome “presudna bila uloga Stepinca”.\n– Logori u Sisku i Jastrebarskom nisu bili logori, već prihvatilišta, gde su ustanove NDH organizovale boravak dece. I sam Stepinac osudio je postojanje logora Jasenovac. Pozdravljam inicijativu da se u Beogradu podigne spomenik Dijani Budisavljević, ali bi uz nju trebalo da bude i Stepinčev spomenik, jer bez nadbiskupa ne bi mogla ništa da učini – izjavio je Batelja.\nPredsednik Saveza Srba iz regiona Miodrag Linta kaže da je ovo cinična i bezobrazna izjava koja nema nikakve veze sa istinom.\n– Takve i slične izjave duboko vređaju žrtve NDH, njihove porodice i čitav srpski narod. Brojne činjenice jasno pokazuju da je Stepinac blagosiljao NDH i da se do poslednjeg dana rata borio za opstanak te tvorevine, ali i da je bio vojni vikar ustaške vojske. Stepinac je ratni zločinac, a ne spasitelj Srba kojem treba spomenik, gde god da se diže – rekao je Linta za Kurir.\nIZVOR: Kurir / Jelana Pronić


M. D. 30. decembra 2015. 09:15\nIzvršni direktor Elektroprivrede Srbije Dragan Jovanović izjavio je da će ugovor sa kineskom kompanijom CMEC o izgradnji novog bloka termoelektrane „Kostolac B3“ biti aktiviran 4. januara, a da će gradjevinski radovi početi za nekoliko meseci. Za izgradnju novog energetskog bloka, prvog nakon 25 godina, koji treba da donese 350 megavata struje moći će da konkurišu i domaće firme, rekao je Jovanović.\nOn je dodao da će se nadležni potruditi da udeo domaćih kompanija bude što veći, a kako je rekao, dogovoreno je da srpski proizvođači i stručnjaci dobiju 47 odsto posla.\n„Druga faza u kojoj će se graditi B3 ne predvidja unapred sličnu pogodbu, ali ćemo se truditi da naše firme dobiju što više. Ovo je velika šansa za nih jer nismo gradili termoelektranu dve i po decenije“, kazao je Jovanović.


Gradonačelnik Novog Sada Miloš Vučević najavio izgradnju novog stadiona 2020. - Sportski Portal\nGradonačelnik Novog Sada Miloš Vučević najavio izgradnju novog stadiona 2020.\nGradonačelnik Novog Sada Miloš Vučević danas je posetio stadion „Karađorđe“, gde je tokom prepodneva snimljen prilog za emisiju „Grad i mi“ koja se emituje na Radio-televiziji Vojvodine. Tom prilikom, njega su srdačno dočekali predsednik FK Vojvodina Vojislav Gajić i šef stručnog štaba crveno-belih Nenad Lalatović, sa kojima je razgovarao o izgradnji novog stadiona i poželeo im da sa „starom damom“ nastave da ostvaruju rezultate u skladu sa tradicijom i ugledom koje ovaj klub ima u srpskom fudbalu.\nIstovremeno, gradonačelnik Novog Sada Miloš Vučević najavio je da očekuje da će izgradnja novog stadiona početi tokom 2020. godine, te da veruje da je ovo poslednja sezona u kojoj će Vojvodina igrati na ovakvom, „starom“ zdanju „Karađorđa“. Prema njegovim rečima, novi stadion imaće kapacitet od oko 19.000 mesta i ispunjavaće sve kriterijume UEFA za odigravanje utakmica u grupnim fazama njenih takmičenja, a plan je da novi stadion bude natkriven na sve četiri strane, da se ukloni atletska staza i postave grejači terena, te da u njegovom sklopu budu i fan šop i muzej FK Vojvodina, potpuno nova i proširena svečana loža, prostor za parking itd. Ukupna cena izgradnje novog stadiona treba da iznosi oko 20 miliona evra, a predlog gradonačelnika je da stadion, koji će biti u vlasništvu države, bude dat na upravljanje fudbalskom klubu Vojvodina.\nPredsednik FK Vojvodina Vojislav Gajić još jednom se zahvalio gradonačelniku Milošu Vučeviću na pomoći i zalaganju da se u Novom Sadu izgradi novi stadion, što je označio kao neizostavan preduslov za dalji napredak „stare dame“ i njeno učešće u grupnoj fazi UEFA takmičenja, te je naglasio da će fudbalski klub Vojvodina sa svoje strane učiniti maksimalan napor kako bi izgradnja novog stadiona počela što pre.\nTokom današnjeg susreta, svoje zadovoljstvo zbog izgradnje novog stadiona istakao je i šef stručnog štaba Vojvodine Nenad Lalatović, naglasivši da „stara dama“ srpskog fudbala zaslužuje da ima stadion evropskog nivoa i dodavši da bi voleo da, tokom izgradnje novog stadiona, Vojvodina svoje utakmice igra što bliže Novom Sadu, kako bi njeni navijači što lakše mogli da gledaju i podržavaju svoj tim.\nKompletan tok današnje posete gradonačelnika Miloša Vučevića stadionu „Karađorđe“ moći ćete da pogledate u petak u 18 časova na prvom programu Radio-televizije Vojvodine u emisiji „Grad i mi“, a u prilogu ispod možete videti kako je izgledao susret gradonačelnika sa Vojislavom Gajićem i Nenadom Lalatovićem prilikom dolaska na stadion:\nGAJIĆ I LALATOVIĆ NIŠTA NE PREPUŠTAJU SLUČAJU\nNeposredno uoči dolaska gradonačelnika, predsednik FK Vojvodina Vojislav Gajić i šef stručnog štaba Nenad Lalatović zajedno su obišli svlačionice i teren stadiona „Karađorđe“, kako bi se uverili da je sve u najboljem redu uoči sutrašnje utakmice osmine finala Kupa Srbije između Vojvodine i Sinđelića, za koju će gledaoci ponovo moći besplatno da preuzmu svoje ulaznice na blagajnama stadiona.\nNakon sastanka sa gradonačelnikom, oni su se zajedno uputili u FC „Vujadin Boškov“ u Veterniku, gde su se zaposlenima u klubu pridružili na zajedničkom ručku. Prema rečima predsednika FK Vojvodina Vojislava Gajića, današnji zajednički ručak predstavlja gest kojim je želeo da im prenese svoju zahvalnost za izuzetan trud i rad u klubu tokom prethodnih nekoliko meseci, čime su dali značajan doprinos aktuelnom stanju u kojem se klub nalazi, a koje je mnogo bolje nego u prethodnom periodu.\nPovezane temeDomaći fudbalFK VojvodinaFudbalMiloš VučevićNenad LalatovićNovi SadStadionVestiVojislav GajićVojvodina\nKATASTROFA ZVEZDINIH OMLADINACA: Totenhem ponizio crveno-bele – 9:2!


Visočani prezentirali web rješenja u Španiji\n16. Oktobra 2011. Arhiva Visoko.co.ba\nProtekle sedmice u Granadi je održana Campus Party Milenio konferencija, posvećena prezentaciji tehničkih i web rješenja, odnosno načina na koji mediji nove generacije utiču na distribuciju informacija. Dobar dio konferencije, koja je okupila preko 600 učesnika iz 22 zemlje, bio je posvećen kulturi dijaloga te korištenju socijalnih medija za povezivanje među ljudima, a svakako je bilo lijepo vidjeti kako mladi iz Izraela i Palestine vide šansu za zajedničku budućnost kroz prijateljstvo i saradnju, koje im u ovom trenutku upravo omogućavaju različite socijalne mreže.\nOrganizatori konferencije su dali priliku i za prezentiranje različitih projekata vezanih za područja inovacije, socijalnih medija te nauke, a od preko 1.000 objavljenih projekata, tridesetak je izabrano za veliko finale i prezentaciju tokom konferencije. Ono što svakako vrijedi istaći je činjenica da su različita rješenja tokom konferencije prezentirali i naši sugrađani Jasmin Ihtijarević i Enis Šahinović, koji su na taj način još jednom pokazali kako u našoj zemlji, odnosno našem gradu, postoji veliki potencijal za razvoj inovativnih rješenja koja se mogu nametnuti na globalnom tržištu.\nTakav primjer je prezentirani projekat Live4Guitar (http://live4guitar.com/), pokrenut u Velikoj Britaniji, kojeg su razvili domaći stručnjaci predvođeni Ihtijarevićem, a koji omogućava svim zainteresiranim za učenje sviranja gitare da kroz video lekcije i dodatne informacije dostupne na portalu započnu sa ostvarivanjem svoga sna.\nFOTO: Stupčanica – Bosna 1:0\nDerbi u Vogošći ubjedljivo pripao Bosni


"Toplana" spremna za početak grejne sezone | (Vesti - 28. 09. 2020) Subotica.com\n28.09.2020. u 13:34h\nRadijatori više od 10.000 korisnika, koliko JKP "Subotička toplana" snabdeva toplotnom energijom, počeće da greju najverovatnije sredinom oktobra, nakon što se završe hladne i tople probe sistema, te steknu vremenski uslovi koji prema gradskoj Odluci podrazumevaju da je tri dana zaredom temperatura izmerena u 21 čas niža od 12 stepeni.\nU "Subotičkoj toplani" trenutno su u toku hladne probe sistema, koje su započete još 15. septembra i trajaće do kraja meseca, kada je predviđen i završetak svih remontnih radova. Potom će uslediti tople probe, nakon čega i početak grejne sezone, kaže Zoltan Lastović, inženjer mašinskog održavanja proizvodnog sistema.\n- Od 1. do 10. oktobra radićemo tople probe i to će građani verovatno osetiti jer će radijatori biti malo topliji. Posle 10. oktobra, kada se budu stekli vremenski uslovi, a koji prema Odluci o uslovima i načinu snabdevanja toplotnom energijom grada Subotice podrazumevaju da je tri dana zaredom temperatura izmerena u 21 čas ispod 12 stepeni, počinjemo grejnu sezonu - objašnjava Lastović.\nKao i svake godine, "Toplana" je letnji period iskoristila za redovne remontne aktivnosti i realizaciju investicija, te novoj grejnoj sezoni korisnici mogu da budu sigurni da će i u slučaju havarije njihovi radijatori biti topli, jer će do kraja meseca biti izgrađena hidraulička skretnica.\n- Izgradnjom hidrauličke skretnice povećaćemo sigurnost isporuke toplotne energije, a to znači da u slučaju havarije ili nekog curenja na mreži i dalje možemo da grejemo, jer su hidrauličkom skretnicom kotlovski krug i mreža u smislu cirkulacije odvojeni. Dakle, ovom investicijom najpre povećamo sigurnost u radu, a ona istovremeno predstavlja osnovu za dalji razvoj "Toplane", jer bez hidrauličke skretnice ne bi bilo moguće dalje usavršavanje sistema, gde će akcenat biti na povećanju energetske efikasnosti - poručuje Lastović.\nPostavljeno pre 4 nedelje i 3 časova\nsubotička toplana toplana subotica grejna sezona grejanje daljinsko grejanje jkp subotička toplana


Komandna linija: najčešća pitanja\nEvo odgovora na neka uobičajena pitanja o komandnoj liniji.\nŠta je komandna linija?\nKomandna linija je funkcija operativnog sistema Windows koja obezbeđuje mesto unosa za kucanje MS‑DOS (Microsoft Disk Operating System) komandi i drugih računarskih komandi. Najvažnija stvar koju treba znati je da kucanjem komandi možete da izvršavate zadatke na računaru bez korišćenja grafičkog interfejsa operativnog sistema Windows. Komandnu liniju obično koriste samo napredni korisnici.\nKada koristite komandnu liniju, termin komandna linija se takođe odnosi na desnu uglastu zagradu (>, poznatu i kao znak veći od) što označava da interfejs komandne linije može da prihvati komande. Druge važne informacije, kao što su direktorijum koji je trenutno u upotrebi (ili lokacija) gde će komanda biti izvršena, mogu da budu uključene kao deo komandne linije. Na primer, ukoliko otvorite prozor komandne linije i vidite C:\_> komandnu liniju sa trepćućim kursorom sa desne strane znaka desne uglaste zagrade (>), komanda koju ste uneli biće pokrenuta na celoj disk jedinici C računara.\nKako da dođem do komandne linije?\nKoje komande mogu da pokrenem pomoću komandne linije?\nMožete da pokrećete MS‑DOS komande i druge računarske komande.\nDa biste prikazali listu najčešćih komandi, na komandnoj liniji otkucajte reč help i pritisnite taster Enter.\nDa biste prikazali više informacija o svakoj od tih komandi, otkucajte help ime komande, pri čemu ime komande predstavlja ime komande o kojoj želite dodatne informacije.\nKako da promenim prozor komandne linije?\nMožete da promenite izgled prozora komandne linije postavljanjem opcija komandne linije.\nPostavljanje opcija komandne linije\nKliknite desnim tasterom miša na naslovnu traku i izvršite neku od sledećih radnji:\nDa biste promenili postavke za sve prozore komandne linije, izaberite stavku Podrazumevane vrednosti.\nDa biste promenili postavke za trenutni prozor komandne linije, izaberite stavku Svojstva.\nIzaberite željene opcije i kliknite na dugme U redu kada završite.\nKako da pokrenem komandu sa punim privilegijama?\nNeke komande koje možete da pokrenete pomoću komandne linije zahtevaju pune ili administratorske privilegije. Da biste pokrenuli ove komande, možete da koristite komandu Pokreni kao administrator.\nPokretanje komandne linije kao administrator\nKliknite na dugme Start. U polju za pretragu otkucajte komandna linija.\nNa listi rezultata kliknite desnim tasterom miša na opciju Komandna linija, a zatim izaberite stavku Pokreni kao administrator. Ako vam bude zatražena administratorska lozinka ili njena potvrda, otkucajte lozinku ili je potvrdite.


Foto: Arhiva | Iran počeo da ograničava inspekcije IAEA\nTanjug 23.02.2021 10:08\nTEHERAN - Iranska državna televizija je danas izvijestila da je Teheran zvanično počeo da ograničava međunarodne inspekcije svojih nuklearnih postrojenja, prenosi AP.\nAgencija navodi da izvještaj državne televizije nije pružio više detalja osim potvrde da je Iran realizovao svoju najavu smanjenja saradnje sa inspektorima Međunarodne agencije za atomsku energiju (IAEA).\nIran je ranije saopštio da planira da zaustavi sprovođenje Dodatnog protokola između Teherana i IAEA postignutog u okviru nuklearnog sporazuma iz 2015. godine kojim se inspektorima UN daju veća ovlašćenja za posjete nuklearnim objektima i praćenje iranskog programa.\nIran je u proteklih nekoliko mjeseci počeo da krši odredbe sporazuma postignutog 2015. godine sa svetskim silama, kojim se predviđalo ograničenje iranskog nukelarnog programa u zamjenu za ukidanje sanckija Iranu, navodi agencija.\nTeheran se odlučio za to poslije jednostranog povlačenja SAD iz dogovora pod tadašnjim predsjednikom Donaldom Trampom i ponovnog uvođenje američkih sankcija Iranu.


Izvještaje o prikupljenim i utrošenim sredstvima u kampanji dostaviti do 2. aprila\nIzvještaj se dostavlja u elektronskoj i štampanoj i formi\nAgencija za sprječavanje korupcije podsjeća da su politički subjekti koji su učestvovali na izborima za odbornike u SO Tuzi dužni da u roku od 30 dana od održavanja izbora, odnosno do 2. aprila, sačine i dostave Agenciji izvještaj o porijeklu, visini i strukturi prikupljenih i utrošenih sredstava iz javnih i privatnih izvora za izbornu kampanju, sa pratećom dokumentacijom. Predmetni izvještaj se dostavlja u elektronskoj i štampanoj i formi.\nObrazac izvještaja se može preuzeti sa internet stranice Agencije, u rubrici “Korisnički servisi/Preuzimanje obrazaca”.\nZakonski obveznici su dužni da popunjene obrasce izvještaja dostave Agenciji u elektronskoj formi, u sekciji “Korisnički servisi/Slanje obrazaca”. Nakon što informacioni sistem Agencije korisniku vrati obrazac sa bar kodom, korisnik je dužan da taj obrazac odštampa, potpiše i dostavi Agenciji.\nPolitički subjekat uz izvještaje dostavlja i izvode iz banke koji prikazuju sve prihode i rashode sa tih računa, u periodu od njihovog otvaranja do dana podnošenja izvještaja sa dokumentacijom. Nepostupanje po navedenim obavezama iz Zakona o finansiranju političkih subjekata i izbornih kampanja povlači prekršajnu odgovornost.\nDostavljeni izvještaji će u roku od sedam dana od dana podnošenja biti objavljeni na internet stranici Agenciji, koja će izvršiti kontrolu prikupljenih i utrošenih sredstava političkih subjekata, i o nalazima kontrole obavijestiti javnost u zakonskom roku. Za sve informacije se zakonski obveznici mogu obratiti na telefon 020 44 77 06 ili na email finansiranje@antikorupcija.me.


Problem pristupa ministarstva za socijalnu zaštitu podršci porodicama dece sa invaliditetom - Lazar Stefanović - Peščanik\nNedavno je objavljen treći izveštaj DRI i MDRI-S organizacija o položaju dece i odraslih sa invaliditetom koji borave u ustanovama socijalne zaštite u Srbiji. Izveštaj skreće pažnju na segregaciju koja je neminovna posledica života u instituciji, na izloženost dece zanemarivanju i neadekvatnoj zdravstvenoj zaštiti, uskraćivanju prava ženama na odlučivanje o sopstvenom reproduktivnom zdravlju, opasnosti od seksualnog zlostavljanja za koje nisu uspostavljeni adekvatni mehanizmi otkrivanja i procesuiranja. U izveštaju se naglašava štetnost institucionalnog smeštaja za decu, koji je opasan po psihičko i fizičko zdravlje i koji neminovno vodi pogoršanju poteškoća u razvoju.\nOni koji se prvi put upoznaju sa položajem korisnika ustanova socijalne zaštite biće potrešeni otkrićem da zbog invaliditeta neke osobe budu potpuno prepuštene sistemu koji nije sposoban da organizuje podršku, osim one koja znači segregaciju od društva, faktičko lišenje slobode i obespravljenost. Za onaj mali broj građana koji su upoznati sa ovim problemom i profesionalce koji se njime bave činjenica koja najviše uznemirava je da nadležni, pre svega ministarstvo za socijalnu zaštitu, u poslednjih nekoliko godina ne samo da nisu unapredili, već su i donosili odluke u vidu politika i zakona koje su unazadile proces unapređenja položaja osoba sa invaliditetom, njihove emancipacije i ispravljanja viševekovne nepravde prema njima.\nMinistarka za socijalnu zaštitu Darija Kisić Tepavčević je dan pre objavljivanja ovog izveštaja saopštila da se spremaju nova ulaganja u institucije socijalne zaštite, verovatno sa namerom da preduhitri loše vesti koje će uslediti dan kasnije, te u želji da zamaže oči javnosti koja kao da ne zna da deci nisu bitniji okrečeni zidovi i novi nameštaj u institucijama od života u porodici. I tako, umesto da se sredstva ulažu u usluge koje će pomoći roditeljima da decu zadrže u porodici, a da uz to zadrže i svoje poslove i društveni život, ona se troše na ulepšavanje institucija u kojima će ova deca završiti zbog nedostatka podrške.\nDokaze za unazađivanje položaja dece i odraslih sa invaliditetom u socijalnoj zaštiti nalazimo i u kvantitativnim podacima sakupljenim i analiziranim od strane vladinog ekspertskog tela za pitanja siromaštva i socijalnog uključivanja. Dostupnost nekih usluga koje se pružaju u otvorenoj zajednici, u porodici i mestu življenja i obrazovanja odnosno rada osoba sa invaliditetom, je u padu ili stagnaciji, pa tako na primer usluga pomoći u kući za porodice sa decom sa invaliditetom je 2012. imala 611 korisnika, a 2018. godine 227. Broj korisnika usluga koje su okosnica podrške mladima i odraslima da žive u zajednici, poput stanovanja uz podršku, su u značajnom padu iako je njihov broj bio nizak i 2012. kao i 2015. godine. Takođe, vrlo značajna usluga porodični saradnik beleži pad korisnika od 66% između 2015. i 2018. godine, sa 1.152 na 387, i dostupna je u samo u četiri najveća grada. U isto vreme, jedini i značajan rast broja korisnika beleži usluga lični pratilac deteta, što predstavlja partikularni napredak, te otkriva nedopustivu i nezvaničnu politiku ministarstva – proširivanje jedne usluge vrši se na uštrb drugih usluga i na štetu korisnika, pa i onih koji koriste uslugu ličnog pratioca.\nTakva politika i rad nadležnih institucija su neetički, ali i neustavni jer su u suprotnosti sa Konvencijom o pravima osoba sa invaliditetom koju je država Srbija inkorporirala u svoj pravni sistem donošenjem zakona o ratifikaciji ovog međunarodnog sporazuma davne 2009. godine.\nNažalost, sudije u Srbiji nisu pokazale nameru da ovu konvenciju sprovode iako se prema Ustavu potvrđeni međunarodni sporazumi mogu direktno primenjivati, što bi značilo da se na njima mogu zasnivati sudske presude. Pasivnost pravosuđa u primeni Konvencije ima znatne posledice, pre svega akumulaciju nesputane moći u organima izvršne vlasti. Iako zakonodavna uloga prema Ustavu pripada Skupštini Republike Srbije, ona se u trenutnom političkom režimu Srbije faktički ostvaruje u vladinim organima. Svi zakoni i javni politike u oblasti socijalne zaštite su proizvod ministarstva socijalne zaštite, koje ne uvažava mišljenje i predloge drugih političkih i nepartijskih aktera u procesu proizvodnje pravnih akata i strateških dokumenata. Ovo dovodi do koncentracije moći u rukama ljudi čija je kompetentnost u relevantnim oblastima, a posebno u oblasti međunarodnog javnog prava i obaveza države koje iz njega proističu, upitna, kao što su upitni i interesi kojima se vode a koji se ne tiču prava i socijalne zaštite.\nAutor je doktorand na Bečkom univerzitetu i istraživač u „Bečkom forumu za demokratiju i ljudska prava“.\nLazar Stefanović – Darijina turneja\nVIDEO – Zaboravljena deca Srbije\nAuthor: Lazar Stefanović


Nenad Vuković podnio ostavku - FILTER\nNenad Vuković podnio ostavku\nNenad Vuković je ponudio a Skupština grada prihvatila ostavku. Dosadašnji gradonačelnik rekao je da je to jedini način da se riješi pravna kriza koja je izazvana izmjenom Izbornog zakona RS i Zakona o Gradu Istočno Sarajevo, a kojom je predviđen direktan izbor gradonačelnika.\n„Gradonačelnik je izabran 15.novembra. Mandat skupštine i aktuelnog gradonačelnika traje do marta ove godine. Institucije Republike Srpske nisu uspjele da odgovore na ovaj pravni izazov, nigdje nismo našli odgovor i ovo je bilo jedino pravno valjano rješenje koje ne proizvodi bilo kakve dalje pravne posljedice“, rekao je Vuković.\nDodao je da smatra da ovakvi, korektni, potezi mogu da budu nova praksa.\n„Što bi naš narod rekao, neće ni meni kruna s glave pasti zbog ovog današnjeg čina jer bi mandat trajao najduže još dva mjeseca“, rekao je Vuković.\nSkupštinska većina: Potrebne izmjene zakona\nNa Vukovićev prijedlog većina odbornika usvojila je Zaključak kojim se od resornog ministarstva, Vlade i Narodne skupštine RS, traže izmjene Zakona o lokalnoj upravi i samoupravi, Zakona o Gradu Istočno Sarajevo i Izbornog zakona RS, kako bi se uredila pitanja izbora gradonačelnika i odbornika u Skupštini grada Istočno Sarajevo.\nTrenutni način izbora, smatra skupštinska većina, je problematičan i neophodno je na isti način birati i gradonačelnika i odbornike – bilo to direktno na izborima ili posredno.\nĆosić: U Istočnom Sarajevu potrebno manje politike a više rada\nLjubiša Ćosić, novoizabrani gradonačelnik Istočnog Sarajeva, koji dužnost preuzima u četvrtak, naveo je da Vuković i on imaju različita mišljenja. Podsjetio je da je današnje dešavanje dio dogovora sa sastanka sa predstavnicima resornog ministarstva koji je održan 11.januara.\n„Ipak smo pokazali da nam je Grad Istočno Sarajevo najvažniji, da je prioritet iznad naših političkih opredjeljenja, čak i mišljenja kako tumačimo pravne propise. Grad Istočno Sarajevo treba postati mjesto sa manje politike a više rada. Treba zaboraviti na to da su neke institucije bastioni političkih partija. Institucije su bastioni građana“, poručio je Ćosić.\nTags: gradonačelnik Istočno Sarajevo Ljubiša Ćosić Nenad Vuković\nPrethodna Pretresi u Kasindolu i Sokocu\nSledeća Darivanje knjiga za biblioteku u Kostajnici


Ukrajinsko ministarstvo spoljnih poslova pozvalo je juče Rusiju da iskoristi svoj uticaj na dobrovoljce u gradu Slavjansk u regionu Donjecka kako bi oni napustili zgrade koje ilegalno zauzimaju, odblokirali puteve i položili oružje da bi se izbeglo krvoproliće.\nIznenađujuće je da, iako nema zvaničnih podataka, rusko ministarstvo inostranih poslova je požurilo sa optužbama, navodi se u saopštenju.\nTakvi ishitreni zaključci znače da su, ilil neosnovani, ili da su sačinjeni na osnovu iskrivljenih izveštaja dobijenih od ljudi na terenu, navodi ukrajinsko ministarstvo.\nUkrajinska služba bezbednosti navodi da nijedna ukrajinska organizacija ne stoji iza noćašnjeg sukoba u Slavjansku, prenosi Itar-tass.\nDesni sektor, takođe, je negirao da je umešan u jutrošnju pucnjavu u Slavjansku i za napad u kome je na Uskrs stradalo šest osoba optužuje ruske specijalne snage.\nMeđu stradalima su četiri proruska demonstranta i dva napadača, za koje se, prema navodima zapadnih agencija, veruje da pripadaju Desnom nacionalističkom sektoru, odgovornom za napad.\nŽestoki sukob tokom noći blizu Slavjanska, u istočnoj Ukrajini, pokazuje da ukrajinske vlasti ne mogu da obuzdaju naoružane ekstremiste, saopštilo je ranije danas rusko ministarstvo spoljnjih poslova.\nMinistarstvo je navelo da je neprecizirani broj nevinih civila stradao u napadu naoružanih pripadnika Desnog sektora, ekstremno desničarske nacionalističke organizacije koja je u februaru imala vodeću ulogu u svrgavanju ukrajinskog predsednika Viktora Janukoviča koga podržava Moskva.


PREDSJEDNIK SAD-A GOVORIO PRED GENERALNOM SKUPŠTINOM UN-A - Obama: Srebrenica se ne smije ponoviti - SandzakHaber.Net , Sandžačke Internet Novine !\nNaslovna Vijesti PREDSJEDNIK SAD-A GOVORIO PRED GENERALNOM SKUPŠTINOM UN-A – Obama: Srebrenica se ne...\nPREDSJEDNIK SAD-A GOVORIO PRED GENERALNOM SKUPŠTINOM UN-A – Obama: Srebrenica se ne smije ponoviti\nOd Redakcija - 25. Septembra 2013. 0 61 Podeli na Fejsbuku\ntweet Trebamo li zaista prihvatiti da je svijet nemoćan pred Ruandom ili Srebrenicom, upitao se predsjednik SAD-a Barack Obama za govornicom Generalne skupštine UN-a, govoreći o ratu i zločinima u Siriji.\n“Ako je to svijet u kojem ljudi žele živjeti, onda to trebaju reći i priznati hladnu logiku masovnih grobnica”, istakao je predsjednik SAD-a, prenosi AFP.\nObama je u utorak upozorio da je spreman koristiti silu protiv sirijskog arsenala hemijskog oružja, a istovremeno je tražio da UN preduzme akciju. U povremeno defanzivnom govoru u Generalnoj skupštini UN-a, Obama je rekao da su SAD spremne da brane svoje interese na Bliskom istoku uključujući osiguravanje “slobodnog protoka energije” i sprječavanje korištenja oružja za masovno uništenje.\n“SAD su spremne da koriste sve elemente svoje moći, uključujući i vojnu silu da osiguraju ove ključne interese u regionu”, rekao je Obama svjetskim liderima.\nOn je rekao da je kredibilitet svijeta na ispitu nakon što je sirijski predsjednik Bashar al-Assad navodno koristio hemijsko oružje.\n“Jaka rezolucija Vijeća sigurnosti UN-a mora potvrditi da Assadov režim prihvata svoje obaveze, a moraju postojati posljedice ako to ne ispoštuju. Ako se ne možemo složiti čak ni oko ovoga, onda će biti jasno da UN ne može provesti ni najosnovnije međunarodne norme. S druge strane, ako uspijemo, poslat ćemo jaku poruku da nema mjesta korištenju hemijskog oružja u 21. stoljeću, ali i da ovo tijelo misli ono što govori”, rekao je Obama.\nObama je odgovorio kritičarima koji dovode u pitanje to da je Assad izveo napad 21. avgusta kod Damaska, u kojem je prema podacima SAD-a ubijeno 1.400 ljudi.\n“Te rakete su ispaljene iz kvarta pod kontrolom režima i pale su na kvart pod kontrolom opozicije. Uvreda je za ljudski razum i za legitimitet ove institucije reći da je bilo ko osim režima izveo ovaj napad”, istakao je predsjednik SAD-a.\nObama, koji je došao na vlast kao kritičar rata u Iraku, suočio se sa jakom opozicijom u svojim redovima zbog najave da će koristiti silu u Siriji. Ali Obama argumentira da je njegova spremnost da koristi silu pokrenula akciju i dovela debatu oko Sirije na viši nivo.\n“Ne vjerujem da vojna akcija, bilo onih unutar Sirije ili vanjskih sila, može postići dugoročan mir. Ne vjerujem da SAD ili bilo koja država trebaju odrediti ko će voditi Siriju. Ipak, lider koji masakrira svoje građane i ubija djecu gasom ne može zadobiti legitimitet da vodi veoma podijeljenu zemlju”, rekao je Obama za Assada.\nObamine opake dolaze u vrijeme kada se SAD i Rusije spore oko rezolucije Vijeća sigurnosti UN-a koja bi sadržavala sporazum po kojem će se Sirija odreći hemijskog oružja. Dogovor SAD-a i Rusije je barem privremeno zaustavio zalaganje Obame i Francuske za vojni udar na siriju, piše “AP”.\nU svom govoru Obama je objavio da će SAD izdvojiti još 340 miliona dolara u humanitarnoj pomoći za Siriju u kojoj je građanski rat rezultirao sa oko dva miliona izbjeglica.\nIz State Departmenta su poručili da nova pomoć podiže doprinos SAD na 1,4 milijarde dolara u šta je uključena pomoć u hrani, pitkoj vodi i smještaju za izbjeglice.\ntweet Prethodni tekstTuristkinja jedva preživela skok sa Starog mosta u Mostaru!Sledeći tekstIskopano izgubljeno blago Stevea Jobsa Redakcija\tPOVEZANE OBJAVEVIŠE OD AUTORA


Peti sajam peglane kobasice...\nU februaru se širom Srbije tradicionalno organizuju najukusnije manifestacije\nBLIŽI se najukusniji mesec, koji miriše na slaninu, pršutu i kobasice! Predstojećeg vikenda počinje mesec uživanja za sladokusce koji svakog petka mogu da se upute na neku turističku manifestaciju koja slavi suhomesnate proizvode. "Masnu" sezonu otvara Pirot, gde se održava Peti sajam peglane kobasice. U subotu, u dvorani "Kej", počinje sajam koji će okupiti oko 40 individualnih proizvođača ovog jedinstvenog gastronomskog proizvoda.\nU Mačkatu, u porti Crkve Svetog proroka Ilije, u petak, 10. februara u 11 časova počinje 17. "Pršutijada". Posetioci mogu da dođu i "probaju ukusnu tradiciju Zapadne Srbije".\nKo smatra da "ne postoji zadovoljstvo veće, slanina je put do sreće" treba da se uputi ka najmasnijem selu na svetu - Kačarevu, gde 16. februara počinje 30. "Slaninijada". Kačarevci kažu da je slanina ono što miriše i što se oseća u venama. Kačarevačka slanina je najbolja na Zemlji, kao što je banatski hleb najmekši na svetu.\n"Sremska kobasicijada" se održava 24. februara, pa ko voli sušenu kobasicu, treba da planira put u Sremsku Mitrovicu.\nPoslednji vikend u februaru rezervisan je za Turiju, jer se od 26. do 28. februara održava "Kobasicijada". Ova manifestacija je prvi put održana 1985. godine, desetine hiljada gostiju dolaze kako bi videle "čudo od kobasice".\nTri dana u Turiji će biti veoma zabavna. Pripremljen je bogat kulturno-umetnički program, a najvažniji događaj je kada domaćini iznesu dugačku kobasicu (ove godine čitav 2.031 metar). Nakon toga sledi proglašenje najbolje industrijske kobasice, takmičenje u brzom jedenju kobasice i nagrada za gosta koji je došao iz najudaljenijeg mesta.


Beta 10. marta 2020. 16:50\n„Naše Federalne rezerve su jadne i spore, predvodjene Džejom Pauelom koji je podigao kamate suviše brzo i spustio ih suviše kasno, i koji treba da vrati našu referentnu kamatnu stopu na nivo naših konkurenata“, napisao je Tramp u tviter poruci.\nPo Trampovim rečima konkurentne zemlje sada imaju prednost koja ide do dva procentna poena, i imaju još dodatnu pomoć za devize.\nTramp je takodje pozvao američku centralnu banku (Federalne rezerve-Fed) da bude lider umesto da sa zakašnjenjem sledi druge centralne banke.\nOn je izneo ove komentare pred današnje predstavljanje „opsežnih“ mere za podsticaj ekonomije i pomoć najosetljivijim domaćinstima i frimama, kako je najavio.\nEpidemija korona virusa je izazvala takvu paniku na tržištu da je Fed prošle nedelje spustio kamate za 0,50 poena. Kamate su sada u rasponu izmedju jedan i 1,25 procenata. Ta odluka je doneta ne čekajući na redovni sastanak, u skladu sa ulogom vatrogasca koju je centralna banka imala i za vreme finansijske krize 2008-2009. Medjutim, predsednik Tramp smatra tu meru suviše blagom.\nU Evropi referentna kamatna stopa Evropske centralne banke je nula, a stopa za uloge banaka je već ušla u negativnu sferu i iznosi minus 0,50 posto.


www.beleznik.org – Spisak javnih beležnika i tarife na sajtu www.beleznik.org – Spisak javnih beležnika i tarife na sajtu – Personal magazin\nMinistarstvo pravde podseća građane da na internet prezentaciji tog ministarstva svi zainteresovani mogu pronaći spisak kancelarija javnih beležnika, kao i njihovu tarifu. Kako se navodi u saopštenju Ministarstva, informacije o…\nMinistarstvo pravde podseća građane da na internet prezentaciji tog ministarstva svi zainteresovani mogu pronaći spisak kancelarija javnih beležnika, kao i njihovu tarifu.\nKako se navodi u saopštenju Ministarstva, informacije o kancelarijama javnih beležnika mogu se pronaći i na sajtu Komore javnih beležnika www.beleznik.org.\nNa osnovu pribavljenog mišljenja Javnobeležničke komore, ministar pravde utvrdio je i javnobeležničku tarifu, kojom se određuje nagrada za rad javnog beležnika i naknada troškova obavljenog posla, način utvrđivanja vrednosti obavljenog posla i način obračunavanja iznosa nagrade i naknade troškova.\nMinistarstvo podseća da će Javni beležnici početi sa radom u ponedeljak, 1. septembra, te da će doprineti povećanju pravne sigurnosti građana, kao i rasterećenju sudova.\nOd 1. septembra beležnici će raditi na području 32 osnovna suda u Srbiji, dok u onim mestima gde i da dalje ne postoje popunjena javnobeležnička mesta, taj postao će nastaviti da obavljaju sudovi do izbora javnog beležnika.\nBeležnici počinju sa radom u ponedeljak u 9 sati\nNova pravosudna profesija u Srbiji – javno beležništvo, koje će biti zaduženo za sastavljanje i overu ugovora i obavljanje drugih pravnih poslova, počeće sa radom u ponedeljak, 1. septembra, u 9 časova.\nTi pravni poslovi moći će da se obave isključivo kod javnog beležnika, koji se popularno naziva notar, i to u onim opštinama u kojima su otvorene notarske kancelarije, nakon imenovanja prvih javnih beležnička, njih 94, za teritoriju 32 osnovna suda.\nPredsednik Komore javnih beležnika Miodrag Đukanović rekao je Tanjugu da će za overu potpisa i izdavanje potvrda građani moći da biraju da li će ići kod javnog beležnika ili suda ili organa uprave.\nZa međunarodnu pravnu pomoć ostala je isključiva nadležnost sudova, dok će notarima sudovi moći da povere vođenje vanparničnih postupaka, ostavine, uređenje međa i slično, napomenuo je Đukanović.\nŠto se tiče zaključenja koalicionog sporazuma između više stranaka, Đukanović je naveo da to takođe spada u nadležnost notara ali će to moći da rade i u sudovima.\nPredsednik Komore javnih beležnika smatra da je tarifa za usluge javnog beležnika, koja se određuje prema vrednosti spora, povoljnija nego što su bile takse za overu u sudu.\n“Iznosi su približno ostali isti, međutim za razliku od sudske overe, ova overa podrazumeva i sastavljanje isprave. To je za građane povoljnije nego do sada – pošto su do sada morali da angažuju nekog ko bi im sastavio ispravu koju overavaju”, ukazao je Đukanović.\nOn je dalje objasnio da, bez obzira da li će stranka doneti ugovor u nekoj formi, koji je sastavila sama ili uz pomoć advokata, notar je dužan da proveri da li je sadržina ugovora u skladu sa zakonima i propisima jer on odgovara za zakonitost overenih isprava.\nDakle, građanima se više isplati da dođu pravo kod notara koji istovremeno sačinjava ispravu i overava, naglasio je predsednik Komore.\nNotar će imati pravo da odbije da sačini ispravu ili ugovor ukoliko smatra da je posao o kom je reč nezakonit.\nwww.beleznik.org – Spisak javnih beležnika i tarife na sajtu was last modified: September 1st, 2014 by Redakcija


Oružje nadjeno u Jajincima nije registrovano u RS\nBeta\t 1. novembra 2016. 17:00\nMinistar unutrašnjih poslova Republike Srpske Dragan Lukač izjavio je danas da MUP nije utvrdio da je oružje nadjeno u blizini porodične kuće premijera Srbije Aleksandra Vučića, u Jajincima kod Beograda, registrovano u magacinima u RS.\n“Verovatno je reč o oružju ostalom iz prošlog rata, koje je nekim kanalima došlo do Srbije”, rekao je Lukač novinarima u Trnu kod Laktaša.\nOn je rekao da je uveren da će istraga utvrditi kako se oružje našlo na toj lokaciji.\nKomentarišući svedočenje lidera Saveza za bolju budućnost Fahrudina Radončića pred sudom u Prištini, u “slučaju Keljmendi”, u kojem je naveo da je za smrt sarajevskog kriminalca Ramiza Delalića-Ćele odgovorna “bošnjačka državna mafija, da on ne bi otkrio desetak političkih ubistava”, Lukač je ocenio da “javne tajne” počinju da izlaze na videlo.\n“Očigledno da se otkrivaju odredjeni detalji o kojima smo ranije u RS pričali, kako i na koji način je dolazilo do odredjenih ubistava u toku i posle rata, koja još nisu otkrivena u Federaciji BiH”, rekao je Lukač.\nRadončić je u iskazu pred sudom u Prištini rekao i da je “u javnosti postojala verzija da je Delalić traži milion maraka od Stranke demokratske akcije (SDA), zato što je po njenom nalogu ubio srpskog svata (Nikolu Gardovića na Baščaršiji) i tako je počeo rat u BiH”.\nMinistar policije RS smatra da će se otkriti i šta se zaista desilo na pijaci “Markale” u Sarajevu, jer postoje suprotna mišljenja u vezi sa tim odakle je došla granata.\n“Bilo ko da je to izazvao treba da odgovara, ali treba da budu utvrdjene sve činjenice, da se zna ko je napravio nešto tako i masakrirao ljude da bi ostvario političke ciljeve”, naveo je Lukač.


Zašto sam dobio e-poruku u kojoj se navodi da će vaš nalog biti izbrisan? - OneDrive (kuća ili lično)\nOva e-poruka se primenjuje samo na lični nalog koji ste povezali sa onedrive.com. Nije primenljivo ako imate pretplatu na SharePoint , koja uključuje OneDrive za posao ili školu.\nMogu li da objedinim Microsoft i Microsoft 365 poslovni ili školski nalog s?\nNe. Lični Microsoft nalozi i Microsoft 365 poslovni ili školski nalog s ne mogu da se objedinjuju, ali se mogu koristiti rame uz rame. Pročitajte više na kom mogu da objedinim lične i poslovne Microsoft naloge?


LG mašina za sušenje veša RC 8055AP2Z - Idealno.rs\nPočetna / Bela tehnika / Pranje i sušenje / Mašine za sušenje veša / LG mašina za sušenje veša RC 8055AP2Z\nDubina (cm) 66 cm\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za LG mašina za sušenje veša RC 8055AP2Z i izberi najbolju. Mašine za sušenje veša iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda LG RC 8055AP2Z i vidi da li ti odgovara ili pogledaj druge proizvode brenda LG. Opis i tehnički podaci proizvoda LG RC 8055AP2Z se mogu razlikovati od onih u internet prodavnici u kojoj obavljaš kupovinu. LG mašina za sušenje veša RC 8055AP2Z je dostupan u prodavnici bcgroup, Cool Shop, Jakov Sistem, PCpractic po ceni, koja je navedena pored svakog prodavca u meniju "Prodavnice".\nGarantne uslove za LG mašina za sušenje veša RC 8055AP2Z proveri u prodavnici u kojoj nameravaš da obaviš kupovinu. Slika za LG RC 8055AP2Z je simbolična, zato se pre kupovine u prodavnici uveri da je proizvod isti.\nIndikator za eišaenje filtera\nProgrami za vremenski ogranieeno sušenje:\nNajeešae korišaeni programi (Favourite)\nOpcije stepena suvoae veša:\nJaeina buke 65dBA\n103.890,00 din + troškovi dostave\n106.490,00 din + troškovi dostave\n119.926,00 din + troškovi dostave\nLG mašina za pranje i sušenje veša F4J7FH1W A, 1400 obr/min, 9 kg, 6 kg


Završetak humanitarne kampanje – Zvezda igra za tebe 2022 - Savez za cerebralnu i dečiju paralizu Srbije\nZavršetak humanitarne kampanje – Zvezda igra za tebe 2022\nFK Crvena zvezda je pokrenuo humanitarnu kampanju u okviru koje je pomogao i Savezu za cerebralnu i dečiju paralizu Srbije.\nPovodom završetka humanitarne kampanje - Zvezda igra za tebe - koju je FK Crvena zvezda pokrenula u martu ove godine, organizovan je svečani prijem predstavnika FK Crvena zvezda u prostorijama Saveza za cerebralnu i dečiju paralizu Srbije 30.05.2022. godine radi uručenja čeka u iznosu od 556.200,00 RSD.\nPodsećamo vas da je FK Crvena zvezda u okviru ove kampanje, opredelila sredstva u iznosu od 100 dinara od svake prodate ulaznice na utakmicama u kojima su domaćini Superlige i Kupa Srbije, do kraja sezone.\nNa početku kampanje, u medija centru stadiona ,,Ratko Mitić“, predsednik FK Crvena zvezda, Svetozar Mijailović je ugostio predstavnike Saveza kada je žrebom utvrđeno da će četvrti meč na Marakani u plej-ofu obezbediti humanitarna sredstva za Savez za cerebralnu i dečiju paralizu Srbije. Ovom kampanjom obuhvaćeno je 6 Saveza osoba sa invaliditetom. Na tom susretu, predsednik FK Crvena zvezda, Svetozar Mijailović je istakao da je klub uvek pokazivao spremnost da pruži pomoć svim članovima našeg društva i da će tako biti i u buduće.\nZahvaljujemo FK Crvenoj zvezdi na ovoj humanitarnoj kampanji i sredstvima koja su opredeljena za Savez za cerebralnu i dečiju paralizu Srbije. Ovaj gest ukazuje na visok stepen društveno – odgovornog funkcionisanja FK Crvena zvezda i nadamo se da će ova kampanja imati uticaj na podizanje nivoa svesti o položaju osoba sa invaliditetom u našem društvu i da će se istaći kao pozitivan primer kako treba da se ophodi prema njima.


Od danas se ukida roming između Srbije i zemalja zapadnog Balkana – Puls Sumadije\nOd danas se ukida roming između Srbije i zemalja zapadnog Balkana\nPuls Šumadije Posted on 01/07/2021\nRoming između Srbije, Bosne i Hercegovine, Crne Gore, Severne Makedonije i Albanije od danas će biti ukinut.\nTo je potvrdio Tanjugu pomoćnik ministra trgovine, turizma i telekomunikacija Milan Dobrijević.\n„Ona se svodi na to da korisnik ne treba pretežno da boravi u drugoj zemlji i da tamo koristi karticu opetratora iz svoje matične zemlje. Ako idete na more na 10 ili 20 dana, ne može doći do situacije sa nefer korišćenjem kartice, jer se ponašanje korisnika uzorkuje na četiri meseca“, naglašava Dobrijević.\n„Korisnik nakon toga može da koriguje svoje ponašanje. Tek ukoliko ne postupi po upozorerenju, operator ima pravo da naplati naknadu za roming, ali ne očekujemo da će se to događati u praksi“, naveo je Dobrijević.\nOpština Topola pred početak školske godine pokloniće prvacima rančeve sa svetlo-reflektujućim detaljima\nOpština Topola će, u saradnji sa Savetom za koordinaciju poslova bezbednosti saobraćaja na putevima na teritoriji opštine Topola, u narednom periodu dodeliti rančeve sa...\nOpština Rača pripremila poklon pakete za učenike iz OŠ „Karađorđe“\nOpština Rača je u saradnji sa OŠ „Karađorđe“ pripremila prigodne poklon pakete za sve naše prvake. Iz opštine rača poručuju: „Dragi naši đaci prvaci...


Tači neće biti glavni pregovarač, ali će Kurti morati da ga konsultuje - Gorapress.net\n15.02.2020. u 15:05\nKako će funkcionisati kosovska kohabitacija\nTači neće biti glavni pregovarač, ali će Kurti morati da ga konsultuje\nAnalitičari iz Prištine za Kosovo Onlajn prognoziraju približavanje i bolju komunikaciju kosovskog predsednika i premijera prema pitanju razgovora sa Srbijom.\nStručnjak za politička pitanja iz Prištine Ramuš Tahiri kaže za Kosovo Onlajne da predsednik i premijer Kosova moraju da usaglase spoljnu politiku, iako između njih postoje nesuglasice i napominje da je Ustavom Kosova i zakonima predviđeno ko šta potpisuje.\nTahiri smatra da je njavažnije pronaći rešenje za sporazum sa Srbijom i podseća da je premijer Kosova Aljbin Kurti pozvao predsednika Kosova Hašima Tačija da usklade spoljnu politiku.\n“Kurti i Vučić će razgovarati, ja bar kao bivši savetnik predsednce znam da se takvi susreti dešavaju. Ti susreti unapredjuju odnose ili se stvaraju uslovi da se reše problemi”, kaže Tahiri.\nA politički analitičar Driton Tafalari očekuje bolju komunkiaciju između premijera i predsednika Kosova, imajući u vidu da je predsednik vlade Aljbin Kurti pozvao predsednika Hašima Tačija na konsultacije oko usklađivanja spoljne politike.\n“Svi znamo kakav je stav Kurti imao prema Tačiju, govorio je da ne želi uopšte da se sretne sa njim. Ali izgleda da se danonoćno radi iza zatvorenih vrata kako bi se pripremio teren za sporazum sa Srbijom”, kaže Tafalari.\nOn napominje da će dijalog sa Srbijom u budućnosti ipak voditi premijer Kosova Aljbin Kurti jer je to predvidjeno ustavom Kosova, ali napominje da se mora konsultovati sa Tačijem.\n“Tači neće biti glavni, ali neće moća da se uradi ništa bez njega”, zaključuje Tafalari.


Srbija 1217. - Evoluta\nKlio se stidiU operskoj loži\nHomeNaša izdanjaHipatijaSrbija 1217.\nPočetna / Hipatija / Srbija 1217.\nKnjiga za naše uvek radoznale i zainteresovane čitaoce kada je srpska istorija u pitanju. Naučno utemeljena, ali napisana i za širu publiku na prihvatljiv način opisuje jedan vrlo značajan period. U pitanju je razdoblje od sedam decenija (1166–1236) koje po mnogo čemu čini jednu celinu i koje je bilo prelomno.\nBiblioteka: Hipatija Oblasti: istorija, srednji vek Product ID: 4567\nNaučno utemeljena, ali napisana i za širu publiku na prihvatljiv način opisuje jedan vrlo značajan period.\nU pitanju je razdoblje od sedam decenija (1166–1236) koje po mnogo čemu čini jednu celinu i koje je bilo prelomno.\nOve godine navršava se osam vekova otkako je Stefan Nemanjić postao prvi srpski „venčani kralj“ (1217). To je jedan od najvažnijih datuma u našoj istoriji, pogotovo ako se sagleda i u svetlosti događaja koji se desio dve godine kasnije (1219) kada je obrazovana Srpska autokefalna crkva. Srbija je postala kraljevina zahvaljujući združenom delovanju dvojice braće, Stefana Nemanjića i Save, a u vreme značajno izmenjenih političkih okolnosti na prostoru jugoistočne Evrope. Krstaško osvajanje Carigrada (1204) i rušenje Vizantije doveli su do velikih geopolitičkih promena.\nNa ruševinama nekada moćne imperije nastalo je nekoliko novih država i međunarodni odnosi su postali složeniji i zamršeniji. Sinovi Stefana Nemanje, međutim, pokazali su da su dorasli novonastalom stanju i pošlo im je za rukom da za vladara svoje države umesto dotadašnje titule velikog župana obezbede titulu kralja. Bio je to veliki skok u hijerarhijskom svetskom poretku onovremenih država.\nBudite prvi koji će napisati recenziju za „Srbija 1217.“ Odustani od odgovora


Skupštinski odbor podržao izmene Zakona o BIA, poslanik DS napustio sednicu | Novinska agencija Beta\nPOLITIKA | 08.12.2017 13:50 > 08.12 14:27\nOdbor Skupštine Srbije za kontrolu službi bezbednosti danas je podržao izmene i dopune Zakona o Bezbednosno-informativnoj agenciji, uz oštro protivljenje poslanika Demokratke stranke (DS)(DS) Radoslava Milojičića, koji je napustio sednicu.\nMilojičić je na početku sednice rekao da se tim zakonskim izmenama omogućava Srpskoj naprednoj stranci (SNS) da stavi BIA pod potpunu kontrolu i da je to loše po sve gradjane, a što su poslanici SNS ocenili kao poltički performans.\nPoslanik DS-a je, pre nego što je napustio sednicu Odbora, negodovao i što direktor BIA Bratislav Gašić ne pirisustvuje sednici, već je poslao savetnika u BIA .\nMilojičić je rekao i da je predloženim zakonim izmenama Gašiću omogućeno diskreciono pravo da zaposli koga hoće, navodeći mogućnost da medju njiima bude i "50 botova SNS".\nPredsednik Odbora Igor Bekčić više puta je pokušao da prekine Milojičića uz poziv da govori o dnevnom redu sednice, tako da je poslanik DS, tvrdeći da iznosi politički stav, posle izvesnog vremana napustio sednicu.\nBekčić je rekao i da je bilo jasno da je poslanik DS "želeo da opstruiše rad Odbora", dok je poslanik SNS Vladimir Djukanović ocenio da je Milojičić izveo politički performans.\nDjukanović je napomenuo i da je taj performasn izveden u dogovoru s pojedinim televizijama kako bi snimili ono što je poslanik DS govorio.\nOn je odbacio stavove Milojičića, istakavši da je zbog gradjana neophodno da se jasno kaže o čemu se radi.\nLider Dosta je bilo (DJB) Saša Raduović je ukazao da se u zakonskim izmenama navodi da "nije obavezan konkurs" za zapošljavanju u BIA i pitao kako će mladi ljudi uopšte znati da BIA traži ljude.\n" Ja sam vojno dete i mislim da smo ovde kako bi uradili nešto dobro za bezbednost zemlje", rekao je Radulović, koji je prethodno negodovao što je sednica Odbora sazvana u isto vreme kada i sednica parlamenta.\nRadulović je kritikovao Bekčiča i što predloge opozicije ne stavlja na dnevni red sednice odbora kojima predsedava.\nSavetnik direktora BIA Mirosav Panić je rekao da BIA ni do sada nije objavljivala javne konkurse za radna mesta, uz objašnjenje da je to i nemoguće s obzirom na poslove kojima se BIA bavi.\n"U javnom konkursu je neophodno navesti i opis poslova za koje će neko konkurisatii a i sve ostalo što se može vide u bilom drugom javnom konkursu a to ne radi ni jedna služba u svetu", rekao je Panić.\nOcenio je i da bi objavljivanje javnog konkursa za posao u BIA moglo da omogući onima koji nemaju "baš dobre namere prema državi" da pripreme idelnog kandidata, a što bi moglo da dovde do ugrožavanja bezbednosti.\nPanić je rekao i da se predložene zakonske izmene tiču isključivo radno-pravnog statusa radnika BIA i njihovih prava i obaveza koji iz toga proizilaze, a ne delokruga rada BIA.\nDodao je i da je "skoro istovetan zakonski predlog" bio predložen krajem 2016 i početkom 2017, kada direktor BIA nije bo Gašić, već neko drugi.\nIzmenama i dopunama Zakona o BIA previdjeno je da akt o sistematizaciji i uredjenju radnih mesta donosi njen direktor uz prethodnu saglasnost Vlade Srbije.


Završena pripremna konferencija, rad bio „efikasan“, sutra još dve sednice bez odbrane\nIako je najavljeno da je moguće produženje pripremne konferencije i za sutra, to se ipak nije dogodilo. Kako je sudija naglasila, zahvalivši se stranama u postupku, rad je bio „efikasan“, te nema potrebe za nastavkom.\nIpak, rad suda se nastavlja, kako je i prethodno najavljeno – bez prisustva odbrane, prvo na zatvorenoj sednici sa KST i Kancelarijom za predstavljanje i učešće žrtava, kako bi se razgovaralo o zaštiti svedoka i praktičnim aspektima pozvanjima svedoka, te zakazivanju saslušanja. Takođe, najavljeno je održavanje još jedne sednice iza zatvorenih vrata potom, ovog puta samo sa KST a u vezi sa istragom.\nUprkos pozivima da suđenje započne pre leta, odbrana je danas saopštila da svoju istragu ipak planira da završi do 15. avgusta, a da im je potom potrebno dve nedelje da se izjasne koliko će svedoka predložiti sa svoje strane. Oni tvrde i da će imati uskoro „neke oslobađajuće dokaze“, te da će otputovati radi razgovora sa svedocima.\nSa druge strane, tužilaštvo je saopštilo da su oni okončali istragu, ali i da ima dodatnih informacije koje će biti dostupne nakon prevoda.\nSada je već redovna atmosfera u kojoj se odbrana žali na sporost obelodanjivanja materijala tužilaštva, odnosno svedoka.\nDanas su pored odbrane i tužilaštva, bili zastupljeni i svedoci-žrtve preko svojih branioca.


Građani PROTIV trotineta: Zakazano „obaranje“ u Knezu - Bizlife.rs\nElektrični trotineti su za kratko vreme postali svetski hit, a sve češće ih možete videti kako jure i beogradskim ulicama i trotoarima.\nMeđutim, sa sve većom prodajom električnih trotineta sve je više i pritužbi građana. Naime, ovi dvotočkaši još uvek nisu regulisani saobraćajnim propisima.\nMogu da razviju brzinu od 15 do 40 kilometara na sat, a nema pravila kuda smeju da se kreću, niti ko njima može da upravlja, a ni kakvu zaštitnu opremu vozači moraju da koriste.\nInicijativa PROTIV trotineta sve je više\nO nezadovoljstvu i zabrinutosti građana zbog toga što su električni trotineti „okupirali“ trotoare govori u prilog i najnovija inicijativa pokrenuta na Fejsbuku pod nazivom „Obaranje vozača električnih trotineta na trotoarima“.\nNaime, to je događaj „zakazan“ za 31. avgust u ponoć u Knez Mihailovoj ulici.\nOrganizatori, koji smatraju da motornim vozilima nije mesto na trotoarima, ističu da „ovo nije poziv na nasilje nego šaljiv način da se sa nasiljem vozača električnih trotineta po trotoarima prestane“.\nOvo nije prvi javni istup građana protiv trotineta. Novosađanka Vanja Marčić Sulomar nedavno je pokrenula peticiju za izmenu Zakona o saobraćaju kako bi se regulisala vožnja e-trotineta i pozvala je sve istomišljenike da se pridruže toj inicijativi i potpišu peticiju.\nGlavni razlog za pokretanje peticije bio je bahato ponašanje maloletnika koji vožnjom svojih e-trotineta ugrožavaju druge učesnike u saobraćaju.\nSmrtnih slučajeva u Beogradu nije bilo, ali se dogodilo više nezgoda, među kojima i jedna krajem jula, kada je na sedmogodišnje dete naleteo vozač električnog trotineta.\nNa svu sreću dečak je prošao sa lakšim povredama skočnog zgloba i glave, ali se već tada postavilo pitanje kako bi zakonski trebalo regulisati njihovo korišćenje.\nVesić za zakonsku regulativu\nZamenika gradonačelnika Goran Vesić juče je izjavio da će Grad Beograd uputiti predlog u kojem će tražiti da se zakonski reguliše korišćenje električnih trotineta zbog velikog broja pritužbi građana.\n„Vi imate jednu paradoksalnu situaciju – ako vozite bicikl treba nam kaciga, ako vozite motor morate takođe morate da imate kacigu i položeno za motor, a ako vozite trotinet ne treba vam ništa! Pritom, krećete se brzinom kojom maltene bez problema možete da ubijete čoveka“, rekao je Vesić


ОМЛАДИНСКА ШКОЛА ПОЧЕЛА СА ЕДУКАЦИЈОМ ТРЕНЕРА – Фудбалски клуб Вождовац – Football Club Voždovac\nOMLADINSKA ŠKOLA POČELA SA EDUKACIJOM TRENERA\nFK Voždovac je već pokazao da ima dugoročnu viziju razvoja svakog segmenta poslovanja. Kada je sportski deo u pitanju, vizija takođe postoji i pristup globalnoj ideji je krenuo da se razvija.\nProfesor Doktor Marko Stojanović je održao predavanje na stadionu FK Voždovac trenerima mlađih kategorija, danas zajedno sa prvim saradnikom Draganom Milosavljevićem koji je inače i konsultatnt za organizacionu kulturu.\nAkcenat je stavljen na fizičkoj pripremi igrača u mlađim kategorijama, ali i dugoročnom sportskom razvoju i samoj organizacionoj kulturi omladinske škole.\n„Ideja je da sa neformalnom komunikacijom, dodatno edukujemo i podignemo nivo rada i organizacije omladinske škole, a sve primenom savremenih naučnih istraživanja.“ – ističe prof.dr Marko Stojanović.\nBiće dosta interakcije: „Kroz primere iz prakse, najozbiljnijih evropskih klubova, ali i najorganizovanijih pokušaćemo samo da nadogradimo već postojeće znanje trenera koji su odlično selektirani u FK Voždovac.“\nPredavanja će se nastaviti i u narednim danima: „Ideja je da bar jedanput mesečno imamo seminare ovig tipa u razmeni iskustva i mišljenja, jer ćemo na taj način doći do postizanja željenog nivoa kvaliteta.“ – naveo je Marko Stojanović


Prva stručna edukacija za omladinske lidere Crvenog križa – Crveni križ FBiH\nPrva stručna edukacija za omladinske lidere Crvenog križa\nAutor Crveni križ FBiH dana 12/12/2014\nCrveni križ Federacije Bosne i Hercegovine u cilju implementacije YES Stretegije i jačanja omladinske strukture i kapaciteta organizovao je u periodu 12.-14.12.2014. godine Prvu stručnu edukaciju za omladinske lidere Crvenog križa. Edukacija je održana u Domu za mlade Crvenog križa Kantona Sarajevo u Vogošći. Edukaciju je prošlo 40 omladinskih lidera iz strukture Crvenog križa FBiH i Distrikta Brčko. Stručna radionica je organizirana sa namjenom osnaživanja volonterskih kapaciteta, te pružanja mogućnosti mladim volonterima Crvenog križa za ličnim usavršavanjem, kako bi aktivnije i značajnije doprinijeli razvoju Međunarodnog pokreta Crvenog križa.\nCiljevi stručne edukacije su bili: Detaljno upoznavanje historijata, misije i programskih aktivnosti Međunarodnog pokreta Crvenog križa i Crvenog polumjeseca; Sticanje dodatnih i naprednih, praktičnih znanja i vještina primjenjivih u radu organizacija Crvenog križa uključujući projektni, organizacioni, uredski i event management; Upoznavanje sa ciljevima i aktivnostima Evropske omladinske mreže; i Kreiranje novih poznanstava značajnih za aktivno djelovanje u narednom periodu;\n– Diseminacija o Međunarodnom pokretu Crvenog križa i Crvenog polumjeseca\n– Humanitarna diplomatija i društvene mreže\n– Liderske vještine\n– PR – Odnosi s javnošću\n– Priprema i realizacija PRESS konferencije\n– Projekt menadžment i izrada logičke matrice\n– European Youth Network\n– Youth Engagement in the RCRC Movement\nGost predavač na stručnoj radionici omladinskih lidera Crvenog križa, pored aktivnih mladih volontera Crvenog križa FBiH bio je Bas van Rossum, predsjedavajući Evropske omladinske mreže Crvenog križa i Crvenog polumjeseca. Učesnike je pozdravio i generalni sekretar Crvenog križa FBiH, Namik Hodžić i izrazio podršku Crvenog križa FBiH jačanju strukture mladih i osnaživanju volonterskih kapaciteta, te razvijanju dobre saradnje putem razmjene iskustava volontera.Svim učesnicima su po završetku stručne radionice dodijeljeni certifikati, a predsjedavajućem Evropske omladinske mreže i organizaciji koja je omogućila njegov dolazak, Holandskom Crvenom križu, uručene su zahvalnice.


Sastaje se opozicija u RS posle izjava Dodika nakon sastanka s Erdoganom – DnevniZurnal\nSastaje se opozicija u RS posle izjava Dodika nakon sastanka s Erdoganom\nby admin 28/08/2021, 20:48 1.2k Views\nOpozicioni lideri u Republici Srpskoj sastaće se u ponedeljak u Banjaluci, kako bi razmotrili novonastalu situaciju, posle izjave člana Predsedništva BiH Milorada Dodika da “podržava teritorijalni integritet Bosne i Hercegovine, ali da Dejtonski sporazum gotovo više ne postoji”, objavila je televizija BN.\n„Ja sam za održavanje teritorijalnog integriteta BiH, ali politički aranžman mora biti rezultat unutrašnjeg dogovora. Dejtonski sporazum skoro i ne postoji jer je uništen intervencijama međunarodne zajednice i zato moramo doći do novog dogovora koji može stabilizovati BiH u nekoliko narednih decenija“, kazao je Dodik.\nNa tu Dodikove izjavu reagovao je predsednik Srpske demokratske stranke Mirko Šarović.\n„Izjava data nakon zajedničkog sastanka sa predsednikom Turske Redžepom Tajipom Erdoganom da Dejtonski mirovni sporazum praktično ne postoji i da je potreban novi dogovor je netačna i izrazito opasna“, kazao je Šarović.\nPlasiranje ove izjave, kaže Šarović, nije slučajno i predstavlja jednu od najvećih pretnji po Republiku Srpsku.\n„Najava novog dogovora znači najavu Dejtona 2, što je direktno igranje sa sudbinom Republike Srpske“, upozorio je Šarović.\nOn ističe da je „to raskrsnica i tačka u kojoj se sa Dodikom u potpunosti razilazimo i u tu avanturu i neizvesnost nikada nećemo ići“.\n„Možemo razgovarati jedino oko najboljeg odgovora na nametnutu Inckovu odluku, ali oko raspakivanja Dejtona nikako ne možemo, jer je to potpuno neprihvatljiva opcija za Republiku Srpsku“, poručio je Šarović.


Bičakčić: Potvrđen svjetski ugled bh. elektroenergetičara – FENA-BIZ\nHome Energetika Bičakčić: Potvrđen svjetski ugled bh. elektroenergetičara\nSARAJEVO, 21. maja (FENA) – Četrnaest istaknutih bosanskohercegovačkih stručnjaka primljeno je u članstvo studijskih komiteta Međunarodnog vijeća za velike električne sisteme (CIGRE) sa sjedištem u Parizu. Uz to, pet eksperata uvršteno je u članstvo radnih grupa te najznačajnije međunarodne organizacije za oblast rada elektroenergetskih sistema – saopćio je za Fenu predsjednik Bosanskohercegovačkog komiteta CIGRE Edhem Bičakčić.\nU vrijeme kada profesionalci trebaju pristup najnovijim razmišljanjima svjetske zajednice, u Bosanskohercegovačkom komitetu CIGRE smatraju da je ova elektronska sjednica vrlo značajna zbog zadržavanja kontinuiteta rada i djelovanja CIGRE. Očekuje se da će na ovoj konferenciji biti prezentirano oko 750 referata od kojih su dva iz Bosne i Hercegovine. Na jesen se nastavljaju normalne direktne aktivnosti upravnih organa CIGRE Paris, kao što su sjednice Upravnog odbora, Administrativnog vijeća i Tehničkog komiteta.


Počelo prolećno uređenje javnih površina na Panteleju | Vesti\nOvogodišnji javni radovi Gradske opštine Pantelej počeli su danas, a krenulo se od uređenja parkovskog prostora u porti Pantelejske crkve i postavljanjem nove cvetne dekoracije na kružnim tokovima Bulevara Svetog Pantelejmona.\nU pitanju je tehnička podrška javnih radova, koja je sprovedena po sporazmu koji smo potpisali sa Gradskom opštinom Pantelej o utvrđivanju prava i obaveza o sprovođenju mera i politike aktivne mere zapošljavanja. Počeli su javni radovi gde je angažovano deset lica i oni su fokusirani na održavanju zaštite životne sredine. Što se tiče Gradske opštine Pantelej i ove godine su, kao i prethodnih godina, izdvojili 1.500.000 dinara i Nacionalna služba za zapošljavanje pruža tehničku podršku u sprovođenju ovog javnog rada“, rekla je Vanja Stojković ispred Nacionalne službe za zapošljavanje.\nAngažovana nezaposlena lica sa opštine Pantelej radiće na sezonskim poslovima uređenja i održavanja javnih, zelenih i međublokovskih površina. Pored toga, biće angažovani i na prolećnom sređivanju izletničkih i parkovskih prostora, koji pripadaju ovoj Opštini.\nOvo je jedan mali doprinos Gradske opštine Pantelej u smanjenju broja nezaposlenih lica, mada su javni radovi više radno angažovanje nego zapošljavanje. Ovi ljudi će biti angažovani po javnom radu u periodu od četiri meseca. Obzirom da nam se približavaju Uskršnji praznici i da će centar dešavanja biti upravo porta naše Crkve. Mi smo odlučili da danas, uz sređivanje Bulevara Svetog Pantelejmona, bude i sređivanje dvorišta Pantelejske crkve“, izjavila je Nataša Stanković, predsednica opštine Pantelej.\nU toku sledeće nedelje u planu je uređenje izletišta na teritoriji Panteleja, pre svega Dabila i Kameničkog visa.\nS obzirom da su to najposećenija mesta za prvomajske praznike, bez obzira što su mere pandemije u vezi korone i dalje na snazi, ipak je boravak na otvorenom, ja mislim i preporuka lekara i kriznog štaba. Svakako želimo da ljudima koji reše da prošetaju sa svojim porodicama, učinimo da te dane provedu na očišćenim, travnatim površinama“, rekla je Stankovićeva.\nAngažovanje nezaposlenih predstavlja jednu od predviđenih mera u okviru aktivne politike zapošljavanja, koju već godinama sprovodi Gradska opština Pantelej u saradnji sa Nacionalnom službom zapošljavanja u Nišu.


Vožnja Ćirovom rutom: Trebinje – Jazina(VIDEO/FOTO) – Planinarsko Društvo "Vučji Zub"\nObjavljeno 19. децембра 2021\nTEKST I FOTO: Radio Trebinje\nVideo: BK“Vučji zub“\nSa parkinga ispred JU „Doma učenika“ Trebinje krenula je rekreativna promo-biciklijada ‘Ćirovom’ rutom ‘Trebinje-Jazina-Trebinje’.\nGradonačelnik Trebinja Mirko Ćurić kazao je da je fokus ovog projekta na turističkoj promociji i grada Trebinja i opštine Ravno, te da su kroz ovaj projekat obezbijedili 20 bicikala.\n„Pozvali smo biciklističke klubove iz Trebinja i bicikliste iz opštine Ravno da zajedno ‘probaju’ rutu od Trebinja do Lastve, koja je itekako atraktivna, kako za turiste tako i za Trebinjce. Znamo da na tom području imamo dosta lijepog sadržaja – vinarije, restorane i nadam se da ćemo u narednom periodu u saradnji sa tim privrednicima iskoristiti dodatna sredstva kako bismo obnovili tu stazu. Po 5 bicikala ćemo dodijeliti klubovima „Leotar“ i „Vučji zub“, sa kojima ćemo u budućnosti raditi na uređenju novih biciklističkih staza. Zahvalio bih se Savjetu Evrope i svima koji su podržali ovaj projekat, a njegova vrijednost je 10.000 eura“, rekao je Ćurić.\nNikša Vuletić direktor JP „Vjetrenica“ Ravno istakao je da oni učestvuju u svim akcijama vezanim za biciklizam, ali još bitnije od toga jeste saradnja između opštine Ravno i grada Trebinja.\n„Ja sam nekoliko puta vozio ovom stazom i ne bi trebalo da predstavlja problem današnjim učesnicima, nema nikakvog uspona. Ovaj dio pruge od Trebinja prema Jazini je jako lijep, mislim da će ljudi, koji nisu ranije bili tamo, biti oduševljeni“, dodao je Vuletić.\nPredsjednik Planinarskog društva „Vučji zub“ Igor Škero kazao je da mu je posebno drago što se organizovala jedna masovnija vožnja ovom rutom.\n„Mi odavno promovišemo ovu rutu i srećni smo što grad Trebinje već par godina ulaže sredstva za obnovu ovog dijela. Nadam se da će danas učesnici koji nisu ranije prolazili ovom rutom vidjeti o kakvoj ljepoti se radi. Smatram da bi trebalo što više, kroz brojne projekte, da se povežemo sa okolnim opštinama“, dodao je Škero.\n„U Trebinju se zadnjih godina bicikla koriste sve više i više. Trudimo se da pravimo velike ture, kao i neka biciklistička putovanja i nadam se da smo i mi jednim dijelom uticali na razvoj biciklizma u našem gradu“, rekao je Milošević.\nU okviru projekta organizovane su i dnevne posjete učenika osnovnih škola iz Trebinja i Ravnog kulturno-istorijskim, vjerskim i turističkim lokalitetima u ove dvije lokalne zajednice.\nProjekat uključuje i izradu propagandnog materijala (turističke mape, flajeri, majice) sa tematikom i informacijama o stazi ‘Ćiro’ i turističkim sadržajima na njoj.\nPredsjednik Biciklističkog kluba „Vučji zub“ Mićo Milošević kaže da su oni danas tu kako bi podržali ovu akciju i promovisali biciklizam kao sport, ali i kao način života.\nOznake: biciklizambk vucji zubcirova ruta


Formiranje proevropske Vlade - pravi trenutak za promenu imidža Srbije\nIzvor: Radio Televizija Vojvodine, 06.Jul.2008, 19:37\nBEOGRAD - Austrijski stručnjak za lobiranje Piter Hoheger izjavio je da je formiranje nove vlade pravi trenutak da Srbija započne popravljanje imidža da bi brže ušla u Evropsku uniju (EU).\nHoheger je u intervjuu agenciji Beta kazao da ključne poruke za popravljanje imidža države moraju da prenesu političari.\n"Ako imate >> Pročitaj celu vest na sajtu Radio Televizija Vojvodine << političara koji je obrazovan, dobro se izražava i ima kredibilitet lako možete da ga pošaljete u inostranstvu da prenese ključne poruke o imidžu Srbije", istakao je on.\nKampanje na Si-En-Enu i reklame u štampi, ocenio je Hoheger, bile su potpuno pogrešan postupak za popravku imidža Srbije u svetu.\n"To nije verodostojno jer nije bilo dijaloga koji bi uklonio predrasude o Srbiji. Pre medijske kampanje na televiziji ili u štampi neophodno je da ljudi od kredibiliteta govore o Srbiji u\ninostranstvu", istakao je on.\nOno što se vidi u Srbiji, kazao je, veoma se razlikuje od onoga što se o njoj čuje, pa je neophodno dovesti političare, članove parlamenata, novinare da posete Srbiju i direktno steknu sliku o stanju u državi.\nHoheger, koji je i osnivač komunikacione grupe Hogeger, ocenio je da je mnogo korisnije od bilo koje kampanje u medijima ako strani novinar dođe u Srbiju i napiše pozitivan članak.\n"Pre nego što se započnu bilo kakve aktivnosti oko lobiranja i popravljanja slike Srbije neophodno je odrediti cilj i početnu poziciju, ali i pažljivo uraditi analizu o imidžu Srbije u Briselu i ključnim EU državama", naveo je on.\nNa osnovu te analize, precizirao je Hoheger, može se napraviti mapa puta popravljanja imidža za narednih pet do sedam godina.\n"Bitno je da većina ljudi u državi bude za učlanjenje u EU, a zatim i da političari zajednički stanu iza tog cilja, a ne da se šalju suprotstavljene poruke u međunarodnu javnost", naveo je on.\nKako je naglasio, u promeni imidža i ubrzavanja približavanja EU nije bitno samo lobiranje već i pronaći prijatelje, saveznike koji će vas podržati i pomoći vam na tom putu. "Hrvatske je dobar primer koliko znače podrška i prijatelji", dodao je Hoheger.\nOn je kazao da su poslednjih nekoliko godina u javnosti postojali primeri dobre i loše zemlje, dobra je bila Hrvatska, a loša Srbija. "Srbi kao nacija moraju to da prevaziđu i promene tu pogrešnu sliku u EU državama", dodao je Hoheger.\n"Političari moraju da budu spremni da razgovoraju sa medijima i objasne proces reformi kroz koji Srbija prolazi, da pričaju o onome što je postignuto, ali i onome što još nije urađeno i zašto je to problem. Na taj način se stiče kredibilitet", rekao je on.\nPrema rečima Hohegera, za popravljanje imidža je neophodno i uspostavljanje kvalitentog dijaloga u kojem će se Evropljani bolje upoznati sa nerazrešenim pitanjima vezanim za Srbiju, kao što su Haški tribunal i odvajanje Kosova.\nPiter Hoheger je stručnjak u oblasti lobiranja i javnih poslova, a njegova konsultantska kuće je sredinom 2006. godine radila promociju i popravljanje imidža Bugarske među starim članicama EU.\nHoheger komunikaciona grupa, sa sedištem u Austriji, ima predstavništva u Mađarskoj, Bugarskoj, Hrvatskoj i Srbiji, a preko partnerskih agencija posluje u Rumuniji, Poljskoj, Slovackoj, Českoj i Sloveniji.\n06.Jul.2008: Radio Televizija Vojvodine


Murinjo blizu dogovora, ovo je rekordno januarsko pojačanje? - Sportske.net\nMurinjo blizu dogovora, ovo je rekordno januarsko pojačanje?\nIzgleda da se stvari razvijaju u dobrom pravcu...\nSebaljos ide na pozajmicu?Još loših vesti za Murinja, Pogba kao Nejmar?!PL - Šampionski duh Sitija, neka se spremi Murinjo! Totenhemova agonija i serija Liverpula (PREGLED)Sparsi u velikim problemimaMurinjo za 50 miliona rešava veliki problem već u januaru?!\n"Independent" tvrdi da će Deni Rouz u januaru u Mančester Junajted.\nPriča datira još od njegove svađe sa Totenhemom, izjave da mora da "gugla" pojačanja, sada se vratio u tim, ali nije standardan. Želi da ode, navodno je Danijel Levi spreman da ga proda, cena je 60 miliona evra, to bi bio najveći transfer jednog beka ikada, toliko je i PSŽ platio Davida Luiza svojevremeno.\nAli, Totenhem ne želi da Šo bude deo paketa, imaju Bena Dejvisa, a radije bi probali da od Juventusa kupe Aleksa Sandra, ili da sačekaju leto i dovedu novog levog beka.\nMurinju je Rouz potreban odmah, doduše ne bi mogao da igra u Ligi šampiona, ali u prvenstvu mu je neophodan, iako Ešli Jang "glumi" levog spoljnog igrača.\nTo je ujedno i jedino pojačanje koje bi Junajted doveo u januaru, za leto planiraju Grizmana, Karlosa Solera iz Valensije i verovatno Mesuta Ozila kao slobodnog igrača.\nTo neće biti sve, ali to je prva lista Murinja, klub će napustiti verovatno Felaini, Blind, Mata, Mihtarijan, ali i neko od štopera, pominje se Smoling, što će verovatno otvoriti mogućnost novih kupovina.